İlham Əliyev Rusiyanın “Nasionalnaya oborona” dərgisinə müsahibə verdi - YALAN.info\nYALAN.info Azərbaycan İlham Əliyev Rusiyanın “Nasionalnaya oborona” dərgisinə müsahibə verdi\nAzərbaycan Respublikasının Prezidenti İlham Əliyev Rusiyanın nüfuzlu “Nasionalnaya oborona” dərgisinin baş redaktoru, tanınmış hərbi ekspert İqor Korotçenkoya müsahibə verib. Müsahibə bu gün dərginin saytında işıqlandırılıb.\nYALAN.info Onlayn Xəbərlər və İnformasiya Saytı Azərbaycan Prezidentinin müsahibəsinin tam mətninin tərcüməsini və video yazısını təqdim edir.\n– Cənab Prezident, çox böyük geosiyasi nəticələr doğurmuş bildiyimiz olayların baş verdiyi gündən demək olar ki, bir il keçir. Bu, Azərbaycanın hərbi və siyasi qələbəsi, regionda və bütövlükdə dünyada bütün durumun kökündən dəyişməsi idi. Bununla belə, gəlin, həmin günə – 2020-ci il sentyabrın 27-nə qayıdaq. Həmin gün necə başlandı? Sizə necə məruzə etdilər ki, Ermənistan döyüş əməliyyatlarına başlayıb, ümumiyyətlə, həmin gün olaylar necə inkişaf edirdi?\n– Bəli, gün həmin məlumatla başlandı. Müdafiə naziri mənə məlumat verdi ki, təmas xəttindəki mövqelərimiz və bir sıra yaşayış məntəqələrimiz Ermənistan tərəfindən artilleriya atəşinə məruz qalıb. Adekvat cavab vermək qərara alındı və beləliklə, biz müharibəyə qoşulduq. Məlum oldu ki, bu, labüd idi. Olaylar çox sürətlə inkişaf edirdi. Hərbi əməliyyatların birinci gününün sonunda biz Kəlbəcər rayonunda, Murovdağda və Ağdərə istiqamətində strateji önəmli yüksəklikləri, həmçinin 6 kəndi – Füzuli rayonunda 4 və Cəbrayıl rayonunda 2 kəndi azad etdik. Biz elə ilk gündə düşmənin müdafiə xəttini yarmağa nail olduq və bundan sonra bütün 44 gün ərzində yalnız irəli getdik.\n– “Dəmir yumruq” adı almış əks-hücum əməliyyatının planı necə hazırlanırdı? Nə üçün məhz bu ad qəbul edildi? Sizin rəhbərliyinizlə əks-hücum əməliyyatı planının hazırlanmasında kimlər iştirak edirdi?\n– Dondurulmuş münaqişə durumunda olsa da, müharibə şəraitindəki ölkədə həyatın bütün halları üçün döyüş əməliyyatlarının aparılması planı, təbii ki, çoxdan işlənib hazırlanırdı. Əlbəttə, yeni reallıqlar, Azərbaycanın yeni imkanları, o cümlədən texnoloji imkanları nəzərə alınmaqla bu plana vaxtaşırı dəyişikliklər edilirdi və hər dəfə həmin dəyişikliklər mənim tərəfimdən təsdiq olunurdu. Bu, təbiidir. Mən onu da bilirəm ki, Ermənistan tərəfinin müharibə ilə bağlı fəaliyyət planı vardı. Əslində, sentyabrın 27-də onlar həmin planı reallaşdırmağa başladılar. Beləliklə, müharibə dövründə bizim davranışımızın əsası, təbii ki, keçən il döyüş əməliyyatları başlanandan çox öncə işlənib hazırlanmışdı, ancaq hərbi əməliyyatların gedişində biz buna dəyişikliklər edirdik. Bu, ilk növbədə, onunla bağlı idi ki, uzun illər boyunca informasiyanın azacıq da olsa sızmasından yaxa qurtarmaq mümkün deyildi. Biz güman edirdik ki, düşmən bizim nəzərdə tutduğumuz əməliyyatlarla bağlı ümumən məlumatlıdır. Döyüş əməliyyatları zonası yetərincə məhduddur və təbii ki, əsas əməliyyatların harada keçiriləcəyini hər bir hərbi mütəxəssis müəyyən edə bilər. Buna görə də biz döyüş əməliyyatları planına demək olar ki, hər gün düzəlişlər edirdik. Mən Müdafiə Nazirliyinin, Dövlət Sərhəd Xidmətinin, Daxili İşlər Nazirliyinin, Dövlət Təhlükəsizliyi Xidmətinin və Xarici Kəşfiyyat Xidmətinin rəhbərliyi ilə hər gün müşavirələr keçirirdim. Biz həmin müşavirələrdə ötən günə sona çatdırır, çatışmazlıqları aşkar edir, sonrakı gün üçün əməliyyatları planlaşdırır və təsdiq edirdik. Buna görə də, belə deyək, çox fəal gündəlik iş gedirdi və bir sıra hallarda, – hərbi əməliyyatların gedişi indi artıq bilinir, – bizim fəaliyyətimiz, bizim əməliyyatlarımız düşmən üçün çox gözlənilməz olurdu.\nƏməliyyatın adına gəldikdə isə, təbii ki, hərbi əməliyyatların başlanğıcında bizim əməliyyatın heç bir adı yox idi. Mən Azərbaycan xalqına müraciətlərim zamanı azad edilmiş şəhərlər və kəndlərlə bağlı məlumat verərkən bir neçə dəfə “dəmir yumruq” ifadəsindən istifadə etmişəm. Mən bu termindən bir neçə dəfə istifadə edir və deyirdim ki, əgər düşmən işğal edilmiş bütün torpaqlardan xoşluqla çıxıb getməsə, bizim “dəmir yumruq” onun başını əzəcək. Bu termin Azərbaycan cəmiyyəti tərəfindən qəbul edildi və sonra mən qərara aldım ki, həmin termin, necə deyərlər, formallaşdırılsın və əməliyyatın adı olsun. Ancaq bir daha deyirəm, bu, hərbi əməliyyatların gedişində olub.\n– Müharibə həmişə bütün dövlət sisteminin, dövlət idarəçiliyinin, xalqın iradəsinin möhkəmliyi üçün sınaqdır. Sirr deyil ki, ərazisinin bir parçası uzun onilliklər boyu işğal altında olduğu şəraitdə Azərbaycan bu müharibəyə hazırlaşırdı. Siz Azərbaycanda həyata keçirilmiş, sonda qələbə qazanmağa yardım etmiş həmin hərbi potensiala malik olmağa imkan vermiş siyasi, iqtisadi və başqa dəyişikliklərin gedişini xarakterizə edə bilərsinizmi?\n– Bəli, siz tamamilə haqlısınız. Təbii ki, biz qısa müddətdə, hətta əməliyyatların gedişində resurslarımızın – həm insan qaynaqlarının, həm də texniki ehtiyatların səfərbər edilməsi üçün çox fəal iş aparmalı idik. Deməliyəm ki, həmin 44 gün ərzində biz daha bir ordu korpusu formalaşdırdıq. Qısa müddətdə – cəmi iki gün ərzində həmin korpusun şəxsi heyəti səfərbər edildi. Onlar, həmçinin bütün zəruri silahlar və texniki vasitələrlə təmin edildi. Bizim səfərbər etdiyimiz texniki imkanlar əks-hücum fəaliyyətini daha səmərəli şəkildə həyata keçirməyimizə kömək etdi. Təmas zonasının yaxınlığında yaşayan əhalinin güvənliyinin təmin edilməsi üzrə böyük iş aparıldı. Həmin rayonlarda yaşayan yüz minlərlə əhalimiz hər gün erməni artilleriyasının atəşi altında olurdu. Buna görə də əhali qismən təxliyə edilmişdi. Hərçənd, deməliyəm ki, həmin kəndlərin və şəhərlərin sakinlərinin əsas hissəsi evlərində qalır və deyirdilər ki, onlar öz yurdlarından heç yerə getməyəcəklər.\nAncaq təbii ki, biz uzun müddət öz potensialımızın gücləndirilməsi, ilk növbədə, iqtisadi müstəqilliyin təmin edilməsi üzərində işləyirdik. Ona görə ki, bunsuz biz hansısa maliyyə qoyuluşlarından, ya da kredit resurslarından asılı olardıq və təbii ki, silahlı qüvvələri modernləşdirməyi özümüzə rəva görə bilməzdik. Buna görə də praktiki olaraq mənim Prezident vəzifəsində olduğum birinci gündən etibarən iqtisadi müstəqilliyin təmin edilməsi üzrə iş başlanıb. Hesab edirəm ki, təxminən altı-yeddi il ərzində biz buna nail olduq. 2010-cu ildə Azərbaycan artıq tam müstəqil iqtisadi siyasət yürütməyə, islahatlar həyata keçirməyə və infrastruktura böyük investisiyalar yatırmağa qabil idi.\n– Bu suala dərhal cavab vermək mənim üçün çətindir. Düşünürəm ki, burada yəqin, hansısa xarakteroloji xüsusiyyətlər rol oynayır. Prinsip etibarilə mən təmkinli, sakit insanam. Müsahibələrimdə dəfələrlə demişəm ki, hər bir dövlət xadimi, xüsusən dövlətdə birinci şəxs mövqeyini tutan insan emosiyalarını özünün gündəlik vəzifələrindən kənarda saxlamalıdır. Hər bir insanın emosiyaları var və təbii ki, biz onları göstəririk. Lakin görünür, uzun illər ərzində mən özümdə bu emosiyaları üstələməyə imkan verən müəyyən keyfiyyətlər yaratmışam.\nHərbi əməliyyatlar aparılan dövrdə biz bir dəfə də, provokasiyalara uymadıq. Hətta ermənilər şəhərlərimizi bombalayanda, uşaqlarımızı və qadınlarımızı öldürəndə də biz Ermənistana eyni şəkildə cavab vermədik, biz onların şəhərlərini bombalamadıq. Hərçənd, bizi coşduran emosiyaları başa düşmək olardı. Biz hərbi cinayətlər törətməmişik. Hərbi əməliyyatın elə ilk günündə mən hərbi qulluqçulara çox sərt göstərişlər vermişdim ki, hərbi cinayətlər törətməyi özünə rəva görənlər ciddi cəzalandırılacaqlar. Düşünürəm ki, sizin söylədiyinizi səciyyələndirən mənim dediyim bu amillər və bir də, əlbəttə, özümün haqlı olmağıma inamımdır. Bundan əlavə, bilirsiniz ki, hərbi komandanlıq Prezidentin sakit, təmkinli, özünə inamlı, qələbəyə inamlı olduğunu görəndə, – bu da cəmiyyət üçün və hərbi komandanlıq üçün çox vacibdir, – bu, onları ruhlandırır və onlar da bunu öz tabeliyində olanlara çatdırırlar, bu, sanki hərbi komandanlıqdan başlamış sıravilərə qədər bütün piramidanı əhatə edən elektrik yükü olur. Eyni əhval-ruhiyyə cəmiyyətə də keçir. Üstəlik, hərbi əməliyyatların elə ilk günlərindən biz uzun müddət gözlədiyimiz qələbə sevincini daddıq. Artıq dediyim kimi, elə ilk gün yaşayış məntəqələri azad edildi. Cəmiyyət praktiki olaraq hər gün mənim “Twitter” səhifəmdə yeni məlumatlar, yaxud xalqa müraciətlərimi gözləyirdi. Bir neçə gün bunlar olmayanda fikirləşirdilər ki, görəsən, nə olub? Artıq hamı adət etmişdi ki, biz irəliyə gedirik. Hərçənd, əlbəttə, çoxları başa düşürdü ki, müharibə – gedişi qabaqcadan bilinməyən məsələdir. Ərazinin relyefi, möhkəmləndirilmiş rayonlar, çoxsaylı müdafiə xətləri nəzərə alınmaqla bizim etdiyimiz kimi sürətlə irəliləmək çox çətin idi. Üstəlik, biz bütün əməliyyatları elə planlaşdırırdıq ki, onları minimal itki ilə həyata keçirək. Ona görə, bu da təəccüb doğurur ki, əks-hücum əməliyyatları aparan ölkə daim özlərinin dediyi kimi taktiki geri çəkilməkdə olan ölkə ilə müqayisədə qat-qat az itkiyə məruz qalır. Düşünürəm ki, bu amillərin belə palitrası mənə də, orduya da, xalqa da inam verirdi.\n– Hər bir müharibənin müəyyən xronologiyası var. Siz sentyabrın 27-dən başlayaraq qələbə ilə – Azərbaycan üçün xüsusi məna kəsb edən, strateji əhəmiyyətli və müstəsna dərəcədə rəmzi məna daşıyan Şuşa şəhərinin götürülməsi ilə başa çatmış əməliyyatın əsas mərhələlərini, əsas gedişini necə səciyyələndirərdiniz?\n– Fikrimcə, mühüm mərhələlərdən biri, əlbəttə, düşmənin təqribən 30 il ərzində möhkəmləndirdiyi birinci müdafiə xəttinin yarıldığı ilk gündür. İndi artıq işğaldan azad edilmiş ərazilərə gedənlər bu xəndəkləri görür, tank əleyhinə maneələrin, tikanlı məftillərin və minalanmış sahələrin bir hissəsi hələ qalır, bütün əraziyə yüz minlərlə mina basdırılıb və onlar hələ oradadır. Ona görə bu da vacib idi, çünki əgər biz elə ilk gündə düşmənin müdafiə xəttini yara bilməsəydik, işimiz daha çətin olardı. Bu, həm hərbi əməliyyatların aparılması, həm də silahlı qüvvələrin ruh yüksəkliyi baxımından çox mühüm rol oynadı. Fikrimcə, İkinci Qarabağ müharibəsi uğurla nəticələnmiş amillər baxımından çoxları üçün olduqca əlamətdardır.\nHadrutdan qabaq – oktyabrın əvvəlində Cəbrayıl şəhəri azad edildi. Bu, rəmzi baxımdan da vacib idi, çünki bu, ilk şəhər idi. Bundan əvvəl biz kəndləri və qəsəbələri azad etmişdik. Oktyabrın 17-də Füzuli şəhərinin azad edilməsi də, əlbəttə, mühüm mərhələ idi. Çünki bu, Qarabağ regionunda əhalisinin sayına görə Ağdamdan sonra ikinci böyük şəhərdir. Mən Soltanlı və Əmirvarlı yaşayış məntəqələrinin alınmasını da qeyd etmək istərdim. Nə üçün? Ona görə ki, orada çox güclü möhkəmləndirilmiş rayon vardı. Biz düşmənin müqavimətini qırmaq üçün bir neçə gün çox fəal hərbi əməliyyatlar aparmalı olduq. Düşmən bəzi istiqamətlərdə silahını ataraq qaçırdı, – ermənilər özləri etiraf edirdilər ki, onlarda 10 min fərari var. Amma bəzi yaşayış məntəqələrində onlar sona qədər dayandılar. Biz bunu qeyd etməliyik. Fikrimcə, heç kəs şübhə etməməlidir ki, bəzi əməliyyatlarda erməni tərəfi dözümlülük göstərdi və heç bir halda düşməni lazımınca qiymətləndirməmək, onun ləyaqətini alçaltmaq və ya azaltmaq olmaz. Buna görə də Zəngilana gedən yolda yerləşən Soltanlının və Əmirvarlının azad edilməsi hadisələrin sonrakı gedişi baxımından çox böyük əhəmiyyət kəsb edirdi. Zəngilan şəhərinin alınmasına gəldikdə isə, onlar, əslində, oradan qaçırdılar, çünki müqavimət göstərməyə gücləri çatmırdı, üstəlik, hələ hərbi əməliyyatların ilk dövründə onlar səhvə yol vermişdi, onların əks-hücuma keçmək cəhdi hərbi baxımdan tamamilə axmaqlıq idi. Onlar müdafiə xəttini möhkəmlətmək əvəzinə qüvvələrini əks-hücuma yönəltdilər və tamamilə məhv edildilər.\n– Müasir dövrdə hər bir müharibə hibrid xarakter daşıyır və bu müharibənin informasiya tərkib hissəsi hərbi tərkib hissədən heç də az əhəmiyyət kəsb etmir. Biz erməni təbliğat maşınının necə işlədiyini, Azərbaycanın necə cavab verdiyini görürdük. “Rossiya” telekanalının “60 dəqiqə” proqramının efirə çıxdığı gün rusiyalı televiziya tamaşaçılarının çoxunun yadındadır. Axşam vaxtı, ən münasib saatlarda on milyonlarla rusiyalı həmin verilişə baxırdı. Orada Siz də çıxış etdiniz, cənab Paşinyan da. Mən, necə deyərlər, cənab Paşinyanın bostanına daş atmaq istəmirəm, lakin Sizin çıxışınız siyasi zəfər, informasiya savaşında zəfər idi, – bunu çoxları gördü. Siz öz mövqeyinizi son dərəcə sərrast, sakit, polad məntiqlə şərh etdiniz. Opponentinizin, yumşaq desək, inandırıcı təsir bağışlamaması da göz qabağında idi. Bax, bu informasiya tərkib hissəsi insanların zəkaları uğrunda, beynəlxalq birliyin münasibəti uğrunda mübarizə idi. Şübhəsiz, burada həm Azərbaycan, həm də, cənab Prezident, şəxsən Siz müasir diplomatiya nümunələri, bəlkə də müasir diplomatiya tarixinə düşəcək nümunələr göstərdiniz. Siz bu informasiya cəbhəsində müqavimət göstərməyə, irəli getməyə necə nail oldunuz?\n– Deyərdim ki, bu da bir növ bədahətən oldu. Çünki döyüş əməliyyatlarının ilk günlərindən dünya mediasında – həm Rusiya, həm Qərb mediasında, həm də qonşu ölkələrdə bu münaqişəyə maraq yüksək idi. Mən bütün müraciətlərə cavab verməyə razılaşırdım, çünki vəziyyət barədə həqiqəti – nələr baş verdiyini, münaqişənin səbəblərinin nədən ibarət olduğunu, kimin işğalçı və kimin işğal qurbanı olduğu barədə həqiqəti mümkün qədər çox ölkənin ictimaiyyətinin diqqətini çatdırmağı vacib hesab edirdim. Ona görə ki, bir sıra ölkələrdə yetərincə effektiv olan erməni təbliğatı və erməni diaspor təşkilatları onilliklər ərzində bu münaqişə barədə yalan təsəvvür yaradırdılar. Hətta hərbi əməliyyatların başlanğıcına və bəzi ölkələr tərəfindən qəbul edilmiş qərarlara nəzər salsaq, onlar, sadəcə, heç bir məntiqə uyğun gəlmir. Azərbaycan işğala məruz qalanda ABŞ Konqresi Azadlığa Dəstək Aktına bədnam 907 nömrəli düzəliş qəbul etdi. Bu düzəliş Azərbaycanı ABŞ-ın birbaşa hərbi yardımından məhrum etdi, özü də təkcə hərbi yardımından yox. Zərərçəkmiş ölkə olan biz, əslində, ayrı-seçkiliyə məruz qaldıq. Yeri gəlmişkən, bu düzəlişin qəbul edilməsində ABŞ-ın sonrakı rəhbərləri, administrasiyada çox yüksək vəzifələr tutmuş və indi də tutan rəhbərlər çox böyük rol oynayıblar. Bu düzəlişi belə əsaslandırırdılar ki, guya Azərbaycan Ermənistanı mühasirəyə alıb. Təsəvvür edin, Zəngilan, Qubadlı, Laçın, Kəlbəcər rayonları işğal edilib və bunu Ermənistanın mühasirəyə alınması adlandırırlar. Bunu ona görə deyirəm ki, erməni diaspor təşkilatları və erməni lobbisinin nəzarətində olan kütləvi informasiya vasitələri münaqişənin mahiyyətini təhrif edirdilər. Yəni, Ermənistanın etnik təmizləmələr aparmış, Xocalıda soyqırımı törətmiş, bütün tarixi və mədəni binaları dağıtmış təcavüzkar, işğalçı olması – bütün bunlar gizlədilirdi. Azərbaycan isə, hansısa bir monstr, totalitar, avtoritar ölkə kimi təqdim edilirdi. İstər “Washington Post”, istər “New York Post”, istər “Figaro”, istərsə də ABŞ-ın, Fransanın, Almaniyanın və bir sıra digər ölkələrin başqa kütləvi informasiya vasitələri ölkəmizi “Əliyevin diktator rejimi” adlandırırdılar. Beləliklə, erməni diasporunun hakimiyyəti – o isə Ermənistan Respublikasının hakimiyyətindən qat-qat güclüdür, – elə fon yaradır və şayiə yayırdı ki, belə diktator ölkədə erməni əhali özünü təhlükəsiz hiss edə bilməz və bu səbəbdən Dağlıq Qarabağ ayrılmalıdır və Dağlıq Qarabağ müstəqil statusa malik olmalıdır, halbuki Azərbaycan çoxmillətli, çoxkonfessiyalı ölkədir və burada hamı sülh və həmrəylik şəraitində yaşayır.\n– 44 günlük müharibə bu gün dünyanın aparıcı ölkələrinin baş qərargahlarında öyrənilir. Dünya səviyyəli hərbi ekspertlərin çoxu onu, ilk növbədə, dronlar müharibəsi adlandırırlar. Əlbəttə, İkinci Qarabağ müharibəsinin, necə deyərlər, vizit vərəqi olan bu amil Azərbaycanın pilotsuz uçuş aparatlarının bütün siniflərindən nə dərəcədə genişmiqyaslı və səmərəli istifadə etdiyini göstərir. Bu, XXI əsrin müharibəsi idi, eyni zamanda, çox böyük sayda uçuş aparatları kəşfiyyat, aşkar olunmuş hədəflərin məhv edilməsi funksiyalarını yerinə yetirirdi. Siz Ali Baş Komandan kimi bu qurğuların döyüşdə tətbiqinin fenomenal uğurlu təcrübəsi barədə danışa bilərsinizmi? Ona görə ki, bu münaqişəyə qədər istər Amerika Birləşmiş Ştatlarının, istərsə də hətta İsrailin bu cür yüksək texnoloji, uğurlu, səmərəli müharibə təcrübəsi yox idi. Siz buna necə, nəyin sayəsində nail oldunuz?\n– Siz tamamilə haqlısınız. İkinci Qarabağ müharibəsinə qədər pilotsuz uçuş aparatlarından bu miqyasda, bu cür səmərəli şəkildə istifadə edilməyib. Biz pilotsuz uçuş aparatları almağa yetərincə çoxdan, hafizəm məni aldatmırsa 10 ildən çox bundan əvvəl başlamışdıq. Bunlar İsrail istehsalı olan qırğın vasitələri idi. Biz onları mənimsədik və 2016-cı ilin aprelində qısamüddətli döyüş əməliyyatları zamanı tətbiq etdik. Bu, erməni tərəfi üçün gözlənilməz oldu. Lakin dediyim məsələyə qayıdaraq əlavə edirəm ki, biz həmin münaqişəni gərginləşdirmədik, çünki bizim genişmiqyaslı hərbi əməliyyatlar aparmaq niyyətimiz yox idi. Buna görə bu əməliyyat tez başa çatdı. Sonradan biz başqa aparatlar da almağa başladıq, yəni 2016-cı ilin aprelinə biz “Harop” PUA-larından istifadə edirdik. Sonra biz İsraildə istehsal edilmiş digər pilotsuz vasitələr, konkret desək, “Sky Striker” almağa başladıq. İndi bu, heç kəs üçün sirr deyil, ona görə ki, bunu gizlətməyin mənası yoxdur. Siz dediyiniz kimi, həm kəşfiyyat, həm də döyüş təyinatlı “Orbiter” PUA-ları da aldıq. O vaxt Türkiyənin hərbi-sənaye kompleksi hələ PUA-lar istehsalına başlamamışdı. Onlar bu istehsala başlayan kimi mənim fikrimcə, biz “Bayraktar TB2”lərin ilk xarici alıcısı olduq. Bu PUA-lar da həm kəşfiyyat, həm də dəqiq zərbələr vurulması baxımından çox səmərəli olduğunu göstərdi. Lakin əlbəttə, belə demək olarsa, pilotsuz uçuş aparatları arasında vəzifələrin bu cür əlaqələndirilməsi və bölgüsü aparılmalı idi.\n– Üstəlik, Siz müsahibənin əvvəlində dediniz ki, əks-hücum əməliyyatının aparılması zamanı Sizin qarşıya qoyduğunuz vəzifələrdən biri dinc əhali arasında itkiləri minimallaşdırmaq, istisna etmək idi. Yüksək dəqiqliyə malik pilotsuz uçuş aparatları həqiqətən məhz hərbi hədəflərin, üstəgəl bir neçə nəzarət sisteminin nöqtəvi şəkildə məhv olunmasını təmin edir. Bu baxımdan bu uğurlu təcrübə Sizin əvvəl dediyiniz belə bir tezisi təsdiq edir ki, müharibəni beynəlxalq hüquq, müvafiq konvensiyalar və əlbəttə, məhz hərbi hədəflərin məhv edilməsi əsasında aparmaq vəzifəsi qarşıya qoyulmuşdu.\n– Bəli, siz tamamilə haqlısınız və məhz bu səbəbdən erməni tərəfinin dinc əhali arasında itkisi çox az, bizim məlumata görə təqribən 30 nəfər olub. Fikrimcə, onlar da bu məlumatlar barədə mübahisə etmirlər. Onların əksəriyyəti artilleriya toplarının yaxınlığında olmuş, döyüş sursatları daşıyan və özləri həmin toplardan atəş açan mülki şəxslər idi. Siz tamamilə haqlısınız ki, “Bayraktar”lardan istifadə edilməsi döyüş əməliyyatlarının aparılmasında, bizim silahlı qüvvələrin irəliləməsi və yeni mövqelər tutması üçün yolların təmizlənməsində, habelə itkilərin minimallaşdırılmasında bizə çox kömək etdi. Müharibə dövründə biz 366 tankı, böyük miqdarda zirehli texnikanı və artilleriya toplarını məhv etdik və qənimət kimi götürdük. “Bayraktar”lar artıq düşməni dəhşətə gətirirdi və qənimət kimi götürdüyümüz tankların çoxunu biz döyüşdə götürməmişik. Yəni erməni tanklarının heyəti müəyyən mövqeyə çıxır, sonra həmin tanklardan tullanıb hərə bir tərəfə qaçırdı, çünki tankın üstünə “Bayraktar”lar düşəcəyindən qorxurdular. Biz bunu praktiki olaraq hər gün internetdə göstərirdik və təbii ki, bu, düşmənin hərbi qulluqçularını dəhşətə gətirirdi. Buna görə, artıq qeyd etdiyim kimi, onlar tankların çoxunu, sadəcə, atıb getmişdilər.\n– İkinci Qarabağ müharibəsinin bütün dünyada aparıcı hərbi tədqiqat mərkəzlərinin xüsusi diqqətini cəlb etmiş daha bir səhifəsi Azərbaycanın xüsusi təyinatlı qüvvələrinin fəaliyyəti idi. Biz bunu xüsusən Şuşa şəhərinin azad edilməsi əməliyyatında əyani gördük. Məlumdur ki, bu qüvvələr təkcə Azərbaycan Müdafiə Nazirliyinin deyil, həm də digər strukturların, xüsusi xidmətlərin xüsusi təyinatlıları idi. Azərbaycanın xüsusi təyinatlı qüvvələrinin məhz bu döyüş əməliyyatlarını necə xarakterizə edərdiniz?\n– Bəli, siz tamamilə haqlısınız, Müdafiə Nazirliyinin xüsusi təyinatlı qüvvələri işğal altında olan ərazilərin azad edilməsi üzrə ən mühüm əməliyyatların, ilk növbədə, Şuşa əməliyyatının və bir sıra başqa əməliyyatların keçirilməsində həlledici rol oynayıblar. Onlar bir sıra əməliyyatlar zamanı ölümün üzərinə gedərək, peşəkarlıq və fədakarlıq nümayiş etdiriblər.\n– İkinci Qarabağ müharibəsinin gedişində Ermənistan Azərbaycanın şəhərlərinə dəfələrlə, əsasən gecə vaxtı operativ-taktiki raket komplekslərindən istifadə etməklə zərbələr endirib. Biz bu dəhşətli gecə kadrlarını xatırlayırıq və Sizin müraciətiniz hamının yadındadır. O vaxt Siz dediniz ki, Azərbaycan vicdanla döyüşəcək, “Biz Ermənistanın hücumlarına bu cür raket zərbələri ilə cavab verməyəcəyik”. Bununla əlaqədar, Azərbaycan insanlıq əleyhinə bu cür cinayətlərə beynəlxalq-hüquqi qiymət verilməsi üçün müəyyən orqan, ola bilsin beynəlxalq hərbi tribunal və ya hər hansı başqa struktur yaradılması təşəbbüsü irəli sürməyi planlaşdırırmı? Ona görə ki, həmin raket zərbələrinə istər hərbi, istərsə də siyasi baxımdan bəraət qazandırmaq olmaz. Çünki mülki əhali hücumlara məruz qalırdı. Yadımızdadır ki, Tonoyanın məlum doktrinasında məhz bu cür hərəkətlər nəzərdə tutulurdu.\n– Siz tamamilə haqlısınız. Müharibə dövründə kimin kim olduğunu, kimin vicdanlı döyüş apardığını və kimin yatmış şəhərlərə alçaqcasına hücum etdiyini hamı gördü. Özü də ən maraqlısı budur ki, gecə vaxtı Gəncənin yaşayış məhəlləsinə, yatan insanlara və uşaqlara operativ-taktiki raket zərbələri endiriləndən sonra Ermənistan rəhbərliyi bəyan etdi ki, onların bu məsələyə heç bir aidiyyəti yoxdur. Bilirsiniz, bu, ifrat həyasızlıqdır. Bəs kim edib? Biz özümüz vurmuşuq? Onlar illər boyu deyirdilər ki, azərbaycanlılar erməniləri ittiham etmək üçün Xocalıda soyqırımını özləri təşkil ediblər. Yəqin ki, bu, dünyada analoqu olmayan həyasızlıqdır. Hərçənd, bu tipli raketlər barədə az-çox anlayışı olan bütün insanlara məlumdur ki, tapşırıq verilir, hədəf seçilir və raket düz həmin hədəfə doğru gedir. Yəni, hədəf məhz Gəncə şəhərinin əsas prospektində mülki əhalini məhv etmək idi. Onların siyasətinin və deyərdim ki, mənliyinin göstəricisi budur.\nİşğal illərində vurulmuş ziyanın qiymətləndirilməsi üzrə də iş aparılır, bu iş başa çatmaq üzrədir. Biz beynəlxalq hüquq şirkətlərini cəlb etmişik, onlar qiymətləndirmə aparır, gələcəkdə beynəlxalq məhkəmələrdə hüquqi iddialar qaldırılmasında bizə kömək edəcəklər. Çünki Ermənistan törətdiyi cinayətlərə – bizim əmlakımızın talan edilməsinə, tarixi abidələrin, vətəndaşların əmlakının məhv edilməsinə, meşələrin qırılmasına, çaylarımızın və göllərimizin çirkləndirilməsinə, işğal altında olan ərazilərimizdə faydalı qazıntılardan qanunsuz istifadə edilməsinə görə cavab verməlidir, bütün bunlar hesablanır. Yəni, biz bu işi məqsədyönlü şəkildə aparırıq. Faydalı qazıntıları qanunsuz hasil edən xarici şirkətlər barəsində hüquqi prosedurlar hazırlanıb. İndi bu proses artıq reallaşma mərhələsindədir. Beləliklə, biz təbii ki, cinayətkarların məsuliyyətə cəlb olunması üçün bütün mümkün vasitələrdən istifadə edəcəyik.\n– Üçtərəfli Bəyanat bu müharibəyə nöqtə qoydu. Çıxılmaz vəziyyətə düşmüş Ermənistan kapitulyasiya etdi. Azərbaycanın zəfərinin rəmzi olan məlum kadrlar hamımızın yadındadır. Bu qərar necə qəbul edildi, nələr kadr arxasında qaldı? Bəlkə elə təfsilat var ki, bu “siyasi mətbəx” barədə bu gün danışmaq olar. Çünki hamı çox yaxşı başa düşürdü, çoxları üçün bu zəfər gözlənilməz oldu. Hamı anlayırdı ki, Ermənistan uduzur. Birdən-birə cənab Paşinyan qeyd-şərtsiz kapitulyasiya barədə akt imzalayır, hərçənd, Sizdən və Rusiya Prezidenti Vladimir Vladimiroviç Putindən fərqli olaraq, bunu birbaşa efirdə etməkdən imtina edir. Bu mexanizm necə idi?\n– Bilirsiniz, praktiki olaraq hərbi əməliyyatların ilk günlərindən etibarən mən jurnalistlərə müsahibələrimdə də, öz çıxışlarımda da, Azərbaycan xalqına müraciətlərimdə də dəfələrlə deyirdim ki, Ermənistanın baş naziri işğal altında olan ərazilərdən çıxacağı tarixi deyən kimi biz müharibəni dayandırmağa hazırıq. Mən bunu hərbi əməliyyatlar dövründə mənə zəng vuran, dayanmağımı tələb və ya xahiş edən Qərb liderlərinin çoxuna, Qərb ölkələrinin liderlərinə də demişəm. Mən deyirdim: Mən hazıram, söz verirəm və həmişə sözümün üstündə dururam, lakin mənə tarixi deyin. Siz istəyirsiniz, müharibə dayansın, mən də istəyirəm, tarix deyin, Ermənistan rəhbərliyi ilə danışın, mənə ərazilərin nə vaxt azad ediləcəyi tarix lazımdır. Bizə müharibə lazım deyil və mən bunu hərbi əməliyyatlar dövründə dəfələrlə açıq demişəm. Bundan əlavə, hərbi əməliyyatların müxtəlif mərhələlərində biz Rusiya Prezidenti Vladimir Vladimiroviç Putin ilə təbii ki, müntəzəm əlaqə saxlayırdıq. Hərbi əməliyyatlar başlanandan sonra bizim ilk telefon söhbətimiz oktyabrın 7-də, onun doğum günündə olub. Ənənəvi olaraq mən onu doğum günü münasibətilə təbrik edirəm. Hərbi əməliyyatlar başlayan andan artıq on gün keçmişdi və bu, bizim ilk telefon söhbətimiz idi. Biz müharibənin dayandırılması üçün nə etmək lazım olması məsələlərini də müzakirə etdik. Mənim təkliflərim vardı. Vladimir Vladimiroviç öz müsahibələrinin birində bu təklifləri qismən işıqlandırıb, buna görə də çox təfərrüata varmaq istəmirəm. Lakin artıq məlumdur ki, Rusiya tərəfi də bu təklifləri dəstəklədi, amma erməni tərəfi imtina etdi və mənim fikrimcə, faciəvi, məşum səhvə yol verdi. Ona görə ki, əgər o vaxt onlar mənim təklif etdiyim, Rusiya tərəfindən dəstəklənmiş planı qəbul etsəydilər, məğlubiyyət onlar üçün bu dərəcədə alçaldıcı olmazdı, həm bizim tərəfdən, həm də ermənilər tərəfdən minlərlə hərbi qulluqçu sağ qalardı. Yəni, bu insanların ölümündə məhz hərbi əməliyyatlar dövründə azı iki dəfə bu tarixi şansı əldən vermiş Ermənistan rəhbərliyi təqsirkardır. Onlar güman edirdilər ki, qərbli dostları onlara kömək edəcəklər. Onlar Rusiyadan açıq-aşkar narazılıqlarını bildirirdilər ki, nə üçün Rusiya onların tərəfindən döyüşmür. Hərçənd, Rusiyanın mövqeyi beynəlxalq hüquqa tam müvafiq idi, çünki hərbi əməliyyatlar Kollektiv Təhlükəsizlik Müqaviləsi Təşkilatının (KTMT) məsuliyyətində olan zonada deyil, Azərbaycan ərazisində aparılırdı, ermənilər özləri bunu çox gözəl bilməli idilər. Bundan əlavə, Paşinyanın və onun əlaltılarının baş katibini həbs etdirməklə bacardıqları qədər hörmətdən saldıqları həmin KTMT-yə narazılıq bildirməsi bir qədər təəccüb doğurur. Ümumiyyətlə, bu, hiddətləndirici faktdır, mənim fikrimcə dünya praktikasında belə hadisə olmayıb, – ermənilər KTMT-nin indiki baş katibinin təyin olunmasına bir il ərzində imkan verməyib, əslində, özlərini meydanoxuyucu tərzdə aparıb və bu davranış Ermənistanın dünya xəritəsində yerinə, roluna və əhəmiyyətinə əsla uyğun gəlmir.\n– Hamının yadındadır ki, bu Qələbə qazanılandan sonra, – bu kadrlar hamının yadındadır, – Siz və birinci xanım atanız Heydər Əliyevin məzarını ziyarət etdiniz. Onu Rusiyada, o cümlədən həm Sovet İttifaqının görkəmli dövlət xadimi kimi, həm də Azərbaycanı faktiki olaraq dünyanın siyasi xəritəsindən silinməkdən xilas etmiş insan kimi xatırlayırlar. Əslində, o, hakimiyyətə gələndən sonra Azərbaycan irəliyə doğru hərəkət etmək üçün güclü pozitiv dinamika aldı. Bu kadrlar yadımızdadır – Siz, birinci xanım, Sizin gözləriniz, Sizin çöhrəniz. Həmin anda Siz nə haqda düşünürdünüz, nəyi xatırlayırdınız, hansı hissləri keçirirdiniz?\n– Bunlar çox qarışıq hisslər idi, çünki necə deyərlər, bunu dərk etmək üçün kifayət qədər vaxt keçməmişdi. Əslində, artıq noyabrın 7-də biz əmin idik ki, Şuşa azad ediləcək. Hələ bəzi yerlərdə hərbi əməliyyatlar gedirdi, lakin artıq noyabrın 8-nə keçən gecə biz elan etdik ki, Şuşa azad olunub və səhər mən bu müraciəti etdim. Çünki hər şey hələ çox təzə idi və hisslər qamması aşıb-daşırdı. Əlbəttə, Şəhidlər xiyabanını, atamın məzarını ziyarət edəndə, ilk növbədə, qürur duyurdum, – mən ona əsgəri salam verdim və tarixi missiyamı yerinə yetirməyim, onun vəsiyyətinə əməl etməyim barədə məruzə etdim, qürur hissi keçirirdim, həm də təəssüflənirdim ki, atam bunu görmədi. Lakin məndə bir daxili əminlik vardı ki, yəqin onun ruhu bizimlədir və qəlbən sevinir.\n– Müharibəyə final nöqtəsi qoyan Zəfər paradı oldu. Ümumiyyətlə, bu niyyət necə gerçəkləşdi? Ssenari necə idi? Hər halda, bunlar rəmzi məsələ, tarixi məsələ idi, götür-qoy etmək lazım idi. Bu barədə danışardınız.\n– Bəli, mən bu qərarı demək olar ki, Ermənistan kapitulyasiya aktı imzalayandan dərhal sonra qəbul etdim. Elə dərhal müdafiə nazirinə sərəncam verdim ki, parada hazırlaşsın, hazırlıq təqribən 1 ay çəkdi. Ona görə ki, necə deyərlər, hələ hamının başı döyüş əməliyyatlarına qarışmışdı, biz buna yaxşı hazırlaşmalı idik, başa düşürdük ki, bu, qeyri-adi paraddır. Biz əvvəllər də hərbi paradlar keçirmişdik, lakin sizin düzgün olaraq dediyiniz kimi bu, Zəfər paradı idi. Buna görə o, Azərbaycan vətəndaşlarının bütün gələcək nəsilləri üçün rəmzi məna və tarixi əhəmiyyətə malik idi.\n– Bəli, hərbi, tamamilə doğrudur. Onların üzərində “Qarabağ Azərbaycandır və nida işarəsi” sözləri yazılıb. Mənim fikrimcə, bu, həmin paradın kulminasiyası idi.\n– Siz Hərbi Qənimətlər Parkının adını çəkdiniz. Bu da müəyyən mənada rəmzdir. Ona görə ki, orada təqdim edilən texnika kifayət qədər ciddi texnikadır və müharibə nə qədər asan görünsə belə, ağır müharibə idi. Bu, potensiallar müharibəsi, mən deyərdim, ideologiyalar müharibəsi idi. Bu, bir tərəfdən ədalətli müharibə, ölkənin azadlıq müharibəsi, digər tərəfdən özgəyə mənsub olan, özününkü olmayan uğrunda müharibə idi. Beləliklə, Hərbi Qənimətlər Parkı nəyin rəmzidir və o, nə üçün yaradılıb?\n– Bu, ilk növbədə, bizim Zəfərimizin nümayişidir. Bu, məhz ağır döyüşlərdə qazanılmış Zəfərimizin nümayişidir. Ona görə ki, bir daha deyirəm, biz düşməni əsla zəif hesab etməməli idik və heç vaxt belə etməmişik, onlar çox yaxşı silahlanmışdı. Təbii ki, həmin parkda məhv edilənlərin və ələ keçirilənlərin az bir hissəsi nümayiş etdirilir. Bütün qənimətlərin və məhv edilmiş hərbi texnikanın tam siyahısı isə mətbuatda var, mən bunu demişəm. Buna görə də, ilk növbədə, bu, qələbənin nümayişi, həlak olanlara ehtiram əlaməti, gənc nəslin, artıq qalib xalqın nümayəndələri kimi yaşayacaq insanların nəsillərinin tərbiyəsi üçündür. Bu, tamam başqa emosional duyğular, tamam başqa əhval-ruhiyyədir. İşğalın bütün çətinliklərini hiss etməmiş, fiziki və mənəvi əzablara məruz qalmamış, daim ədalətsizlik, təhqir hissini keçirməmiş insanların öz torpaqlarından qovulmuş xalqdan 44 gün ərzində qalib xalqa çevrilmiş Azərbaycan xalqının keçirdiyi hissləri anlaması bəlkə də çətindir. Bu, çox ciddi hisslərdir.\nHəmin parkın rəmzi mənalarından biri də ondan ibarətdir ki, biz bu müharibəni heç vaxt unutmayaq. Mən dəfələrlə demişəm, bəli, müharibə başa çatıb, biz bu səhifəni çevirməyə hazırıq, biz hətta Ermənistan ilə sülh müqaviləsi üzərində işə başlamağa hazırıq, lakin biz heç vaxt işğal dövrünü unutmamalı, Xocalının günahsız qurbanlarını, həlak olmuş mülki və hərbi vətəndaşlarımızı unutmamalıyıq. Bu xatirəni daimi yaşatmaq üçün bu park lazımdır. Orada həm də erməni komandirlərin öz hərbi qulluqçularına qeyri-insani münasibəti azacıq da olsa nümayiş etdirilir. Biz tərk edilmiş səngərlərdə oraya zəncirlə bağlanmış insanları tapırdıq. Məhv edilmiş hərbi yük maşınlarında onların sürücülərini tapırdıq. Bu adamlar qaçmamaları üçün zəncirlə sükana bağlanmışdı. Bu, sadəcə, barbarlıqdır və bunu hamı bilməlidir – onların himayədarları da, necə deyərlər, bütün işğal illəri ərzində onları təbliğ edənlər də, bizim vətəndaşlar da. Yəni bu, böyük rəmzi məna daşıyır və biz bəlkə də şəhərdə ən yaxşı yeri seçmişik. Bu yer çoxdan boş idi, əvvəllər orada hansısa təsərrüfat tikililəri, hansısa müəssisələr yerləşirdi. Bu yer əvvəl bulvar deyildi. Biz həmin istiqamətdə bulvar tikəndə o yeri təmizlədik və sadəcə, boş saxladıq, düşünürdük ki, lazım gələr. Həqiqətən lazım gəldi. Elə orada – yaxınlıqda tikiləcək Müharibə Muzeyinin, Zəfər Muzeyinin layihəsi artıq təsdiq edilib, yəqin ki, yaxın vaxtlarda biz Zəfər Muzeyinin tikintisinə başlayacağıq.\n– Azərbaycan müharibənin yaralarını sağaldır və bu işin sürəti heyrət doğurur. Mən Füzulidə, Ağdamda olmuşam, sanki nüvə bombardmanından sonrakı yerlərdir. Binaların bünövrələri də dağıdılıb, salamat qalmış bircə bina da yoxdur. Yalnız Ağdamdakı məscid qalıb, lakin erməni hərbçiləri bu məscidin minarələrindən artilleriya atəşini dəqiqləşdirmək üçün istifadə edirdilər. Qalan hər şey məhv edilib. Füzuli şəhəri, digər şəhərlər, minlərlə kənd dağıdılıb. Bax, bu fonda Füzulidə yeni beynəlxalq aeroport tikilir. Füzuliyə, Şuşaya yeni, çox gözəl yollar çəkilir. Bu işlərin sürəti, açıq deyək, heyrət doğurur. Onlar ilk nümunələrdir. Siz təxminən hansı müddətə bərpa etməyi, oraya həyat qaytarmağı, qaçqınları, məcburi köçkünləri qaytarmağı planlaşdırırsınız. Bir milyondan çox insan faktiki olaraq öz evindən məhrum olub. Bununla yanaşı, Siz Cənubi Qafqaz regionunda sülhün, sabitliyin perspektivlərini necə və hansı prinsiplər əsasında təsəvvür edirsiniz?\n– Bəli, siz tamamilə haqlısınız. Biz çox böyük sürət götürmüşük və əsas məqsədimiz keçmiş qaçqınları və köçkünləri tezliklə öz yurdlarına qaytarmaqdır, onlar hədsiz çox gözləyiblər. Mən bu barədə demişəm, bir daha demək istəyirəm ki, bizim əsas maneəmiz, əsas rəqibimiz zamandır. Biz bir il ərzində və ya il yarım ərzində bunu, sadəcə, fiziki olaraq edə bilmərik, ona görə ki, siz özünüz də görmüsünüz, orada heç nə yoxdur, özü də hər yerdə. Mən Bakıdan Füzuliyə, Cəbrayıla, Zəngilana, Qubadlıya, Laçına qədər və digər istiqamətdə Kəlbəcər və Laçın tərəfdən yüzlərlə kilometr yol qət etmişəm, orada hər şey dağıdılıb. Dağıntıların miqyası elədir ki, insan, sadəcə, mat qalır. Axı, bu ərazi sahəsinə görə Livana bərabərdir. Təsəvvür edin, dünyada heç də ən kiçik olmayan bir ölkənin Livanın ərazisinə bərabər ərazini tikmək, abadlaşdırmaq lazım gələcək. Bunu, sadəcə, təsəvvür etmək üçün dedim. Orada heç nə yoxdur, nə yol var, nə işıq, nə qaz, nə su. Heç nə. Tamamilə heç nə. Hamısı dağıdılıb və bunlar Birinci Qarabağ müharibəsi dövründə deyil, işğal dövründə dağıdılıb. Onlar orada daşı-daş üstündə qoymayıblar. Məqsədləri bir olub – biz heç vaxt oraya qayıtmayaq. Onların digər məqsədi isə həmin daşlardan istifadə etmək, bu daşları satmaq olub. Onlar hətta qəbirüstü daşları da satıblar. Vəfat etmiş azərbaycanlılara aid yazıları pozub, daşları Ermənistanda satıblar. Bu məzarüstü daşlardan özlərinin vəfat edənləri üçün istifadə ediblər. Belə bir vandalizmin miqyası təsvirə gəlmir. Onlar məzarları dağıdır, ölülərin ağızlarındakı qızıl dişləri çıxarır, əridir və satırdılar. Təsəvvür edin bu, kimin ağlına gələr. Bax, biz belələrinə qalib gəlmişik. Mən demişəm, biz, sadəcə, ərazi bütövlüyümüzü bərpa etməmişik, biz çox böyük bir şər qüvvəyə qalib gəlmişik. Ümidvaram ki, bu şər qüvvə daha heç vaxt başını qaldırmayacaq. Hər halda biz imkan verməyəcəyik ki, onlar başlarını qaldırsınlar.\nBir də, əlbəttə, Zəngilan rayonundakı “smart village” – “ağıllı kənd” kimi nöqtəvi layihələr var. İndi digər rayonların hərəsində bir pilot layihə həyata keçirəcəyik ki, insanları qaytara bilək. Mən vaxt müəyyən etmək istəmirəm, lakin düşünürəm ki, – düşünürəm yox, lap dəqiq deyirəm, – Zəngilana ilk köçkünlər gələn il, bəlkə də bu ilin sonuna qədər köçəcəklər. Başqa kəndlərə də bir il müddətində köçmək olar. İri şəhərlərin bərpası isə yəqin ki, vaxt tələb edəcək, lakin biz bunu mərhələli şəkildə planlaşdıracağıq. Tikinti, məskunlaşma mərhələli şəkildə aparılacaq. Amma bu da çox mürəkkəb işdir, təkcə tikinti baxımından deyil, logistika, insanların iş ilə, dolanışıq vasitələri, torpaq sahələri, texnika ilə təmin edilməsi – bunlar, çox böyük həcmli işlərdir, onu öz vəsaitimiz hesabına yerinə yetiririk, biz hər hansı kreditlər üçün müraciət etməmişik, əgər kimsə kömək etmək istəsə, əlbəttə, şad olarıq, istəməsələr, bu işləri özümüz görməliyik.\n– Cənubi Qafqazda perspektivlər, vəziyyət barədə nə deyərdiniz?\n– Perspektivlər əsasən erməni tərəfin mövqeyindən asılıdır. Biz öz mövqeyimizi bildirmişik. Biz dövlət sərhədinin delimitasiyası prosesinə başlamağa hazırıq. Biz Ermənistan ilə Azərbaycan arasında sülh müqaviləsi üzərində işə başlamağa hazırıq. Çünki bu müqavilə lazımdır. Müharibə qurtarıb, Dağlıq Qarabağ münaqişəsi tarixdə qalıb, özü də həmişəlik. Buna görə normal qarşılıqlı əlaqələr yaratmaq lazımdır. Bildiyiniz kimi, hazırda Rusiya, Azərbaycan və Ermənistanın baş nazirlərinin müavinləri səviyyəsində üçtərəfli işçi qrupu işləyir. Yəni, regionun gələcəyi ilə bağlı işlər, çətinliklə də olsa, aparılır. Erməni tərəfi ay yarım, hətta iki ay yarım taym-aut götürüb. İşçi qrupunun fəaliyyəti yalnız avqustun 17-də bərpa olunub. Biz münasibətlərin normallaşdırılması istiqamətində irəliləməyə hazırıq, lakin hələ erməni tərəfdən müsbət siqnal yoxdur. Təəssüf ki, hələ də “Dağlıq Qarabağ”ın statusu barədə məsələlər qaldırılır, bu isə tamamilə perspektivsiz və mənim fikrimcə, Ermənistanın hazırkı faciəvi vəziyyətində onun üçün zərərli və təhlükəlidir. Çünki onlar İkinci Qarabağ müharibəsinin dərslərini unutmamalıdırlar. Əgər Ermənistan Azərbaycana qarşı ərazi iddialarını davam etdirsə, Azərbaycanın Ermənistana qarşı ərazi iddialarından çəkinməsi çətin olacaq. Bundan ötrü elə həmin Zəngəzurun və elə həmin Göyçə gölü regionunun tarixi mənsubiyyəti baxımından, bizim daha çox əsasımız, ərazi iddiaları üçün daha çox tarixi zəmin vardır. Biz ki, belə iddialar təqdim etmirik. Məğlub olmuş, kapitulyasiya haqqında akt imzalamış Ermənistan nəyə görə hesab edir ki, onun Dağlıq Qarabağ üçün hansısa status – mövcud olmayan şey üçün status barədə danışmağa haqqı var? Dağlıq Qarabağ yoxdur. Qarabağ iqtisadi rayonu var, Şərqi Zəngəzur iqtisadi rayonu var. Bunlar bizim ərazidir və bizdə hansı inzibati vahidlərin ola biləcəyini biz müəyyən etməliyik. Yalnız biz etməliyik, bizdən başqa heç kim, heç bir ölkə, xüsusən Ermənistan bunu edə bilməz. Buna görə düşünürəm ki, status barədə və Dağlıq Qarabağ barədə bu çeynənilmiş sözlər Ermənistan üçün böyük təhlükə mənbəyidir və yaxşı olar ki, bizi qəzəbləndirməsinlər, qıcıqlandırmasınlar, nə qədər ki, bizim təklifimiz masa üzərindədir, onunla razılaşsınlar. Əks halda, müharibə dövründə olanlar təkrarlana bilər. Axı, biz vaxtında dayanmağı təklif edirdik. Biz könüllü şəkildə çıxmalarını təklif edirdik, lakin onlar razılaşmadılar və indi nəticəsini görürlər. Eyni vəziyyət bu dəfə də yarana bilər.\nMənim fikrimcə, hazırda region ölkələrində müzakirə olunan təşəbbüslər də müsbət istiqamətə – əməkdaşlığa yönəlib. Bilirsiniz, 3+3 təşəbbüsü var. Bu təşəbbüs Rusiya, İran, Türkiyə və Azərbaycan tərəfindən dəstəklənib. Gürcüstanın etirazı var, Ermənistan isə öz mövqeyini bildirməyib. Nə hə deyib, nə yox. Yenə mövqe yoxdur. Əgər bu müsbət mövqe olsa, bu istiqamətdə işə başlamaq olar. Bu isə öz növbəsində həm regionda sabitləşməyə və təhlükəsizlik risklərini minimallaşdırmağa kömək edəcək, həm də şərait yaradacaq ki, region ölkələrinin qarşılıqlı fəaliyyətini onlar özləri müəyyən etsinlər, necə yaşayacaqlarını özləri həll etsinlər. Region hansısa kənar təsirdən xilas olacaq. Bizim mövqeyimiz belədir. Biz onu nümayiş etdiririk və təkcə nümayiş etdirmirik, biz bu istiqamətdə iş aparırıq. Ermənistan istisna olmaqla bütün qonşularımızla yaxşı, demək olar ki, yaxın dostluq münasibətlərimiz var, biz bu münasibətləri qiymətləndiririk. Buna görə, əgər Ermənistan bu formata qoşulsa, hamının xeyrinə olacaq. Biz bu əzmdəyik. Lakin ola bilsin, onlara vaxt lazımdır. Ola bilsin, onların keçirdiyi psixoloji şok hələlik onların mühüm addımlar atmasına imkan vermir. Çünki onların bütün ideologiyası ekspansionizm, işğalçılıq, saxta tarix əsasında qurulub. Onlar özlərini inandırıblar ki, haqlıdırlar. Onların faciəsi budur. İndi onlar yeni tərzdə yaşamalıdırlar. Tamamilə başqa reallıqlarda yaşamalı və başa düşməlidirlər ki, olub keçənlər daha heç vaxt olmayacaq. Onlar qüvvələr nisbətini, geosiyasi şəraiti, qüvvələr nisbətinin perspektivini sayıq qiymətləndirməlidirlər. Yenə illüziyalara, hansısa mifoloji təmsillərə uymamalı, vəziyyəti sayıq qiymətləndirməlidirlər. Lakin hələlik bunu görmürük. Görmürük. Yəqin ki, hələ vaxt yetişməyib. Necə deyərlər, sonuncu ölən ümid olur. Gəlin, ümid edək.\n– Mən fikir vermişəm, Heydər Əliyev Fondu dünya memarlıq şedevrlərini, Azərbaycanın tarixi irsini, mədəni mühiti necə qayğı ilə və necə yüksək keyfiyyətlə bərpa edir! Bu, çox vacibdir və şübhəsiz, bu qayğı çox böyük hörmətə layiqdir. Ona görə ki, həqiqətən, məhv edilmiş mədəniyyət şedevrləri, memarlıq inciləri bərpa olunur. Bu yüksək keyfiyyət, xüsusən Şuşa şəhərindəki mədəni irs, mən hətta deyərdim ki, ümumdünya mədəni tarixi irs obyektlərinin birinci xanımın rəhbərliyi ilə bərpası da irəliyə doğru hərəkətin çox mühüm humanitar və mənəvi tərkib hissəsidir.\n– Bəli, siz tamamilə haqlısınız. Heydər Əliyev Fondu artıq neçə ildir bu istiqamətdə və başqa istiqamətlərdə – səhiyyə, təhsil, Azərbaycan mədəniyyətinin qorunub saxlanması, muğam və aşıq sənəti kimi ənənəvi incəsənət növlərinin qorunub saxlanması üzrə iş aparır. Azərbaycan xalqı bunlarsız yaşaya bilməz, biz bütün bunları gənc nəslə çatdırmalıyıq, gənc nəsil ənənəvi dəyərlər ruhunda, yaşlılara hörmət ənənələri ruhunda böyüməli, Azərbaycan xalqının çoxəsrlik tarixi boyu qoruyub saxladığı bütün yaxşı dəyərlər itirilməməlidir. Müasir qloballaşma meyilləri və ya əxlaqın deqradasiyası ilə bağlı müasir meyillər nəzərə alınmalıdır. Təkcə Azərbaycan xalqına deyil, dünya əhalisinin əksəriyyətinə yabançı olan belə meyillərin fəal şəkildə təbliğ edildiyini görürük. Burada əsas təməl isə, əlbəttə, ailə tərbiyəsi, incəsənət, ədəbiyyat, mədəniyyətdir. Biz bunları qoruyub saxlamaq istəyirik və qoruyub saxlayırıq.\n– Müsahibəmizin sonunda Siz Rusiya auditoriyasına hansı sözlərlə müraciət etmək istərdiniz? Xüsusən ona görə ki, Rusiya Prezidenti Vladimir Putin ilə Sizi çox hörmətli, xeyirxah, səmimi münasibətlər bağlayır, bu isə dövlətlərarası münasibətlərdə çox vacibdir. Azərbaycandakı böyük rus icması özünü, bəlkə də hər hansı başqa postsovet məkanında heç yerdə olmadığı kimi rahat hiss edir. Siz məşhur siyasi xadimsiniz və Rusiyada hamı Sizin parlaq çıxışlarınızı xatırlayır, Sizə çox böyük hörmət bəsləyir. Siz Rusiya auditoriyasına hansı sözləri ünvanlamaq istərdiniz?\n– Sağ olun, xoş sözlərə görə sağ olun. Siz tamamilə haqlısınız, münasibətlərimizin inkişafına bu cür ton və istiqamət verən Prezident Putin ilə bizik. Son illərdə çox dinamik inkişaf etmiş və yenə inkişaf etməkdə olan bu münasibətlər keyfiyyətcə tamamilə yeni səviyyəyə çatıb. İndi biz bu səviyyəni daha da yüksəltmək üzərində işləyirik. Doğrudur, biz yüksək səviyyəyə çatmışıq, lakin bununla belə, bu gün münasibətlərimizi həm keyfiyyətinə, həm formasına, həm də müxtəlifliyinə görə daha yüksək səviyyəyə çatdırmaq üçün fəal iş gedir. Rusiya Prezidenti ilə bizi çox böyük etimada əsaslanan münasibətlər bağlayır. Siyasətçilər arasında, xüsusən qonşu ölkələrin siyasətçiləri arasında bir-birinə bu cür etimadın olması çox vacibdir. Bizim aramızda məhz bu cür münasibətlər mövcuddur. Bir də, əlbəttə, dərin qarşılıqlı hörmət hissi. Bizim məqsədlərimiz tamamilə üst-üstə düşür. Fürsətdən istifadə edib, rusiyalı oxuculara müraciət etmək istərdim ki, onlar Azərbaycan haqqında daha çox bilsinlər, bu ölkənin reallıqlarını, bizim dövlətlərarası münasibətlərin mahiyyətini və xarakterini daha düzgün başa düşsünlər. Bu münasibətlər dostluğa, mehriban qonşuluğa, qarşılıqlı maraqlara, qarşılıqlı dəstəyə əsaslanır və mən həm müharibə dövründə, həm də müharibədən sonra Rusiyadan çoxlu sayda məktub və teleqram alırdım və indiyə qədər alıram. Bunlar dəstək məktubları, təbriklərdir, müəyyən səbəblər üzündən Rusiyaya köçüb getmiş bəzi keçmiş bakılılar da yazır, burada heç vaxt olmayanlar da. Onlar müharibə dövründə bizim ölkəmizə daha müsbət münasibət bəsləməyə başlayıblar.\nSiz də qeyd etdiniz ki, burada böyük rus icması var. Onlar ölkəmizin layiqli vətəndaşlarıdır, onlar ikitərəfli əlaqələrin möhkəmlənməsi işində çox böyük rol oynayırlar. Bizdə təhsilin rus dilində olduğu 340-dan çox məktəb, dövlətə məxsus ali təhsil müəssisələrində tədrisin rus dilində olduğu fakültələr var, on minlərlə tələbə və məktəbli rus dilində təhsil alır. Mən bunu da bizim dövlətlərarası münasibətlərin mühüm amili hesab edirəm. Sizin auditoriyanın imkanlarından istifadə edərək rusiyalıları Azərbaycana, Qarabağa, bu gözəl mənzərəli yerlərə gəlməyə, – bizdə pandemiya artıq azalıb, – Azərbaycanı daha yaxşı tanımağa və dostluğumuzu möhkəmləndirməyə dəvət etmək istərdim. Bir də, əlbəttə, rusiyalılara bütün işlərində uğurlar diləyirəm.\n– Sağ olun. Sizə səmimi təşəkkürümü bildirmək istərdim ki, bu cür gərgin iş qrafikinizdə belə müfəssəl, məxsusi, böyük, mən deyərdim, sistemli müsahibə üçün vaxt tapdınız. Yəqin ki, bu müsahibədə çox sözlər ilk dəfə səslənəcək və tamamilə yenidir. Mən də öz tərəfimdən – həm öz adımdan, həm də bizim jurnalın redaksiyası və zənnimcə, Rusiyanın on milyonlarla vətəndaşı adından Azərbaycana tərəqqi və inkişaf arzularımı bildirmək istərdim. Şəxsən Sizə isə… Bilirsiniz, müasir dünyamız belə qurulub ki, bu hərbi Qələbə obyektiv olaraq bu gün Azərbaycanı çoxlarının baxdığı ölkələr sırasına çıxarıb. Bilirsiniz, hərbi Qələbə amili, xüsusən bunun nə ilə başa çatacağının çoxları üçün aşkar olmadığı vəziyyətdə Sizin üçün aydın və aşkar idi. Amma çoxları üçün bu, aşkar deyildi. Azərbaycan bu gün başqalarının baxdığı, izlədiyi dünya ölkələri sırasına çıxıb. Əlbəttə, mən deyərdim ki, bu gün Siz Azərbaycanın rəhbəri kimi siyasət səmasında ən parlaq ulduz sayılan siyasi xadimsiniz. Sizə, Sizin ailənizə cansağlığı arzu etmək istəyirəm. Qoy, Rusiya ilə Azərbaycan arasında münasibətlər möhkəmlənsin, inkişaf etsin. Biz həm də belə bir mühüm amilə ümid edirik ki, ölkələrimiz arasında hərbi-texniki əməkdaşlıq davam etdiriləcək. Biz bilirik ki, Rusiyadan 5 milyard dollarlıqdan çox müasir silah alınıb və bu da hərbi potensialın əsasını möhkəmləndirib. Ümidvarıq ki, bu istiqamət də davam etdiriləcək. Çox sağ olun.\n– Sağ olun. Xoş sözlərə görə çox sağ olun. Mən də münasibətlərimizin bu cür dostluq xarakteri daşıması barədə fikrinizə bir daha şərik olmaq istərdim. Bizdə bütün istiqamətlər üzrə, o cümlədən hərbi-texniki əməkdaşlıq sahəsində işlər yaxşı gedir. Təbii ki, indi biz yeni araşdırmalara nəzər salırıq, texniki qruplar indi artıq yeni imkanları öyrənirlər, biz bəzi sifarişlər vermişik, ona görə də bu istiqamətdə əməkdaşlıq da inkişaf edəcək. Bir daha demək istəyirəm, biz əminik ki, ölkələrimiz arasında əməkdaşlıq gələcəkdə yüksələn xətt üzrə davam edəcək. Sağ olun.\nİlham Əliyevin Rusiyanın “Nasionalnaya oborona” jurnalına müsahibəsi – CANLI YAYIM\nÖncəki xəbərNazirlər Kabinetindən karantin rejiminin yumşaldılması ilə bağlı qərar\nSonrakı xəbərMahir Emreli: Ölkə çempionunun güclü olması liqanın yüksək səviyyədə olduğu anlamına gəlmir\nForbes: ABŞ-ın keçmiş prezidenti Trampın sərvəti 25 % artıb\nAFFA rəsmisi: Məktəblərdə idman dərsləri həftədə iki dəfədən çox olsun


CSS Attribut Seçicilərinin növləri - Semalt Ekspert\nHTML elementi bir sinif, ID və atributlardan ibarətdir. Bir atribut seçicisi bir atributu və ya bir atribut dəyəri olan HTML elementlərini seçir. Atribut seçiciləri, müəyyən bir atribut və ya əlamət dəyəri olan HTML elementlərinə üslub tətbiq etmək üçün sadə bir üsul təqdim edir. Atribut seçiciləri atributu dəyəri ilə əhatə edən iki kvadrat mötərizə ilə müəyyən edilir. Hələ bir element növü seçicisini qoya bilərsiniz. CSS [atribut] Selector, müəyyən bir əlamətdən olduqda və zaman olduqda bir elementə üslub qaydalarını tətbiq edir.\nAtribut seçicilərinin növləri\nAyrı-ayrı hallar üçün istifadə edilə bilən müxtəlif xüsusiyyətlər seçiciləri var:\nCSS [atribut | = "dəyər"] Selektor müəyyən bir əlamətə sahib olan elementləri vurğulayır və müəyyən edilmiş bir dəyərdən başlayır.\nCSS [atribut ~ = "dəyər"] Selektor müəyyən bir sözü özündə əks etdirən bir əmlak dəyəri olan elementləri tapmaq üçün istifadə olunur.\nCSS [atribut ^ = "dəyər"] Selektor müəyyən bir dəyəri olan bir əmlak dəyəri olan elementləri tapır. Dəyər mütləq bir söz deyildir.\nCSS [atribut $ = "value"] Selector müəyyən bir dəyəri ilə bitən bir xüsusiyyət dəyəri olan komponentləri tapır.\nCSS atributu seçicilərinin tətbiqləri\nUniversal, sinif və ya şəxsiyyət selektorundan istifadə etmək əvəzinə atribut selektorunun istifadə olunmasının müxtəlif yolları var\nAtribut seçicilərinin ən çox istifadə etdiyi məlumatlar girişdir. Bunlara mətn seçiciləri, onay qutusu seçiciləri, parol seçiciləri, fayl seçiciləri, gizli seçicilər, parol seçiciləri, radio seçiciləri, sıfırlama seçiciləri və digərləri daxildir.\nXüsusiyyət seçiciləri, sinif və ya şəxsiyyət sənədləri olmayan formaları üslublaşdırarkən çox faydalıdır.\nMəsələn, atribut seçiciləri, dost saytlarına bağlantılar siyahısı verdiyiniz bir bloq tərtibatında istifadə edilə bilər. Bununla birlikdə, hər bir bağlantının fərqli tərzdə tərtib edilməsini istəyirsən. Bu barədə getməyin ənənəvi yolu daha çox işarələməyi tələb edən zəng adını təyin etməkdir. Yenə də sifarişlərin dəyişməməsini tələb edən nth-uşaq istifadə edə bilərsiniz. Hədəf seçicilərindən istifadə etmək onu asanlaşdırır, çünki hədəf ala biləcəyiniz bir xüsusiyyət var.\nCSS sərhəd görüntü atributundan istifadə edərək sərhəd elementlərinin tərtib edilməsi bədənə şəkillər əlavə etmək üçün zərif bir yoldur. Bir görüntüyü bir elementin hüdudu olaraq təyin etməyə imkan verir. Sərhəd görüntüsünün sərhəd bölgəsinə uyğun olmasını təmin etmək üçün ölçülmək, dilimləmək, müxtəlif yollarla təkrarlamaq olar. Haşiyələrin radius atributu, şəkillərdən istifadə etmədən yuvarlaq künclər əlavə etməyə imkan verir. Mülk künc şəklini təyin edir.\nCSS atributu seçiciləri, xüsusi rəng dəyəri olan bütün elementləri stil etmək üçün sadə hala gətirir. Rəng açar sözlərindən, RGB (), RGBA (), HSL () və HSLA () qeydlərindən istifadə edə bilərsiniz. RGBA rəng dəyərləri RGB rəng modelinin bir rəngin qeyri-şəffaflığını təyin edən bir kanal ilə uzantısıdır. Parametrlərin dəyəri 1.0 (qeyri-şəffaf) ilə 0.0 (şəffaf) arasında dəyişir\nHSL rəng modeli (Hue_saturation_Lightness) olaraq izah edilir. Hue nümayəndəliyi bucaq (0-360) və ya rəng çarxı şəklindədir. Doyma və yüngüllük yüzdə 0% doyma nisbətində kölgə, ya da 100 rəng tam rəng olduqda ölçülür. 100% yüngüllük ağ rəngdə, 0% isə qara rəngdədir.


İranlı Əhli Sünnə Alim: Hz. Əli (s. a) Şəcərə-i Tayyibenin Ən Aşkar Nümunəsidir - 22 Июля 2008 - ....::İslam::....\nŞenbe, 08.05.2021, 20:34\nГлавная » 2008 » İyul » 22 » İranlı Əhli Sünnə Alim: Hz. Əli (s. a) Şəcərə-i Tayyibenin Ən Aşkar Nümunəsidir\nİranlı Əhli Sünnə Alim: Hz. Əli (s. a) Şəcərə-i Tayyibenin Ən Aşkar Nümunəsidir\nSaytımızın iqna.ir saytına istinadən verdiyi xəbərə əsasən İran'ın Qum şəhərində dini elmlər mərkəzinin təşkil etdiyi iclasda danışan Senendec şəhərinin Əhli Sünnə Cümə xətibi Məhəmməd Əmin Rastı, imam Əlinin (s. a) Ehlibeytin (s. a) ən diqqətə çarpan şəxsiyyəti olduğunu və bütün insanlar, cinlər və mələklərin o həzrətin nemətlərindən faydalandığını yazdı.\nƏhli Sünnə Cümə xətibi, Hz. Əlini (s. a) izah etmənin bir ictihad məsələsi olmadığını, bu şəxsiyyətin uca Allah və elçisi nezdindəki mövqesinin və fəzilətlərinin Quranı Kərim baxımından isbat edilmiş bir mövzu olduğunu söylədi.\nSenendejli alim Hz. Əli (s. a) haqqında bütün Şiə qaynaqlarda gələn hədislərin eynilə Əhli Sünnə qaynaqlarında da olduğunu, imam Əli (s. a) sevgisinin bütün möminlərin könüllərində olfuğunu və Əli sevgisi daşıyan hər kəsin iman sahibi olduğunun qəti olduğunu vurğuladı.


Rayon İcra Hakimiyyətinin başçısı Qəzənfər Ağayev “9 may-faşizm üzərində qələbə günü” ilə əlaqədar qəhrəmanların abidəsini ziyarət etmişdir - Xəbərlər - ASTARA RAYON Icra Hakimiyyəti\nRayon İcra Hakimiyyətinin başçısı Qəzənfər Ağayev “9 may-faşizm üzərində qələbə günü” ilə əlaqədar qəhrəmanların abidəsini ziyarət etmişdir\nBöyük Vətən müharibəsində Astaradan 5612 nəfər iştirak etmişdir. Göstərdikləri qəhrəmanlığa görə onlardan 3 nəfəri Sovet İttifaqı Qəhrəmanı adına, 2 nəfəri Şöhrət Ordeninin hər üç dərəcəsinə layiq görülmüşdür. Müharibədən geri qayıdan 3721 nəfərdən hazırda yalnız 5 nəfəri yaşayır.\nRayon İcra Hakimiyyətinin başçısı Qəzənfər Ağayev və hüquq mühafizə orqanlarının rəhbərləri 1941-1945-ci illər faşizm üzərində qələbənin 76-cı ildönümü ilə əlaqədar şəhərin mərkəzindəki “Qəhrəmanlar bağı”nda Sovet İttifaqı Qəhrəmanları Ziya Bünyadovun, Mirzə Cəbiyevin, İlya Kaverinin, Azərbaycanın Milli Qəhrəmanı Yalçın Nəsirovun, üç “Şöhrət” ordenli Rəhmət Hətəmovun və Ağahəsən Nəhmətovun büstləri qarşısına əklil və gül dəstələri qoymuşdur.\nRayon rəhbərləri və ictimaiyyət nümayəndələri tərəfindən Sovet İttifaqı Qəhrəmanı İlya Kaverin və Mirzə Cəbiyevin yeni ucaldılmış qəbirüstü abidələri ziyarət edilmiş, Pensər kəndində Böyük Vətən Müharibəsində həlak olmuş həmyerlilərimizin xatirəsinə yeni dizaynda qurulmuş abidənin önünə əklil və gül dəstələri qoymuşlar.\nİcra başçısı Pensər kəndində Böyük Vətən Müharibəsinin iştirakçıları ilə görüşmüş, 9 May Qələbə Günü münasibətilə onları təbrik etmişdir. Veteranlara xoş arzularını bildirən icra başçısı səhhətləri və qayğıları ilə maraqlanmışdır.\nXalqımızın erməni faşizmi üzərində qələbənin sevincini yaşadığı bir dövrdə bizimlə bir sırada olduqlarına sevindiyini bildirən icra başçısı qeyd etmişdir ki, müzəffər Ali Baş Komandan İlham Əliyevin rəhbərliyi ilə qəhrəman Azərbaycan əsgər və zabitləri qısa müddətdə düşməni darmadağın edərək torpaqlarımızdan təmizləmiş, xalqımızın uzun illik Qarabağ həsrətinə son qoyulmuşdur. Dünya dövlətləri və xalqları azad edilən torpaqlarda erməni vandallarının viranə qoyduğu şəhər, qəsəbə və kəndləri seyr etməklə, nəhayət ki, Qarabağ torpağının əsl sahibinin kim olduğunu başa düşürlər. Erməni vəhşiliyi nəticəsində dağıdılmış, xarabazara çevrilmiş Qarabağımızda hazırda sürətli tikinti quruculuq işlərinə başlanmışdır.\nCənab Prezident tərəfindən qədim Şuşa şəhərinin Azərbaycanın mədəniyyət paytaxtı elan edilməsi, tezliklə yaşayış məntəqələrimizin tamamilə bərpa olunacağının, Qarabağda həyatın öz axarına qayıdacağının bariz nümunəsidir. İnşallah, qısa müddətdə sizinlə birlikdə Qarabağa böyük qayıdışa sevinəcəyik.\nVeteranlar göstərilən diqqət və qayğıya görə ölkə başçısı cənab İlham Əliyevə minnətdarlığını bildirmiş, Qələbə gününü onlarla birlikdə qeyd etdiyinə görə rayon rəhbərliyinə təşəkkür etmişdir.


Azərbaycanın müdafiə nazirinin İrana səfəri barədə\nAna Səhifə/Xəbərlər/Azərbaycanın müdafiə nazirinin İrana səfəri barədə\nBakı/26.01.22 Tehranda səfərdə olan Azərbaycanın müdafiə naziri Zakir Həsənov iranlı həmkarı Məhəmməd Reza Aştiani ilə danışıqlar aparıb.\nGörüş zamanı “Aştiani iki ölkə arasında müdafiə və təhlükəsizlik sahəsində münasibətlərin möhkəmləndirilməsinin vacibliyini vurğulayıb”, IRNA agentliyi məlumat verib.\n“İranla Azərbaycan arasında müdafiə və təhlükəsizlik sahəsində əməkdaşlığın inkişaf etdirilməsi və dərinləşdirilməsi xüsusi geosiyasi vəziyyət səbəbindən çox vacibdir. Hər iki ölkənin hərtərəfli əlaqələrinin genişləndirilməsi üçün böyük potensialı və imkanları var”, – o qeyd edib.\nÖz növbəsində Zakir Həsənov Azərbaycanın ərazi bütövlüyünü dəstəklədiyinə görə İran rəhbərliyinə təşəkkürünü bildirib. O, İranın müdafiə sənayesilə maraqlanıb və Əştianini Bakıya dəvət edib, İRNA agentliyi bildirib.\nAzərbaycan Müdafiə Nazirliyinin mətbuat xidməti isə bildirib ki, tərəflər hərbi əməkdaşlığın inkişafı istiqamətində Azərbaycan və İran Müdafiə nazirliklərinin birgə qrupunun fəaliyyətini, həmçinin ikitərəfli saziş əsasında həyata keçirilən tədbirləri müzakirə ediblər.\nHərbi, hərbi-texniki və hərbi-tibb sahələrində əməkdaşlığın inkişaf perspektivləri, ekspert qruplarının qarşılıqlı səfərlərinin təşkili barədə fikir mübadiləsi aparılıb. Tərəflər görüşün yekunlarına dair protokol imzalayıblar. -02D-


Prezident Trayan Basesku: Rumıniya Azərbaycanla əlaqələrin möhkəmləndirilməsində maraqlıdır\nSiyasət 11 Oktyabr 2006 18:07 (UTC+04:00)\nRumıniya və Azərbaycan arasında ikitərəfli münasibətlər inkişaf edir və prezident Trayan Baseskunun Bakıya səfərindən sonra daha da möhkəmlənəcək. Trend xəbər verir ki, bu barədə Azərbaycan prezidenti İlham Əliyev oktyabrın 11-də Bakıda Rumıniya prezidenti T.Basesku ilə danışıqları açarkən bildirib.\nİlham Əliyevin sözlərinə görə, Azərbaycan Rumıniyanın dəstəyini hər zaman hiss edib. "Hesab edirəm ki, ölkələrimiz tərəfdaşdırlar. Bizim münasibətlərimiz həm iqtisadi, həm də siyasi, mədəni və humanitar sahələrdə inkişaf edir", - deyə o əlavə edib.\nT.Basesku ölkəsinin Azərbaycanla əlaqələrin möhkəmləndirilməsində maraqlı olduğunu bildirib. "Biz siyasi-iqtisadi, o cümlədən təhlükəsizlik sahəsindəki münasibətlərin inkişafına böyük əhəmiyyət veririk. Hesab edirik ki, Azərbaycan dost və tərəfdaş ölkədir", - deyə İ.Əliyev bildirib.\nT.Baseskunun fikrincə, Azərbaycan təhlükəsizliyin təmin olunması və Avropa bazarında energetika sahəsində rəqabət nöqteyi-nəzərindən böyük rol oynaya bilər.\nRumıniya lideri qeyd edib ki, onun ölkəsi NATO-nun üzvüdür, yanvarın 1-dən Avropa Birliyinin daimi üzvü olacaq və təhlükəsizlik, o cümlədən enerji təhlükəsizliyi məsələlərində iştirakı nəzərə alaraq, Azərbaycanla ikitərəfli münasibətləri inkişaf etdirmək niyyətindədir.


Tahir Kərimov Salyandakı villasını neçiyə satır? Azərbaycanda doping əleyhinə qurum yaradılır Bakıda oteldə 33 yaşlı kişi damarlarını kəsdi “Bank Standard” vətəndaşların söğorta depozitinə Əli Kərimli qaz axtarır- Replika… Qeyri-sabit hava oktyabrın 27-dək davam edəcək Rusiyadan sərt açıqlama – “Saxtakla Təcili – Avropa Birliyiin üzvlərini daşıya İsmayıllının daha iki kəndində torpaq sürüşməsi Bakıda ər 37 yaşlı arvadını döyə-döyə öldürdü – Kəmaləddin Heydərov Xaləddin İsgəndərovu necə &# İş adamı Kəbirə Məmmədovadan Prezidentə şikayət etdi\n03 Avqust 2015 / 14:49 / Baxış sayı: 140 İş adamı Rafil Həsənov ölkə prezidentinə müraciət edib «Kəbirə Məmmədova 2006-cı ildə məndən 135 min manat alıb. İndi isə deyir ki, get dərdini kimə deyirsən, de».\nBu sözləri PİA.AZ-ın redaksiyasına gələrək şikayət edən iş adamı Həsənov Rafil Abasət oğlu söyləyib. Şikayətçinin bildirdiyinə görə, hələ 2006-cı ildə Binə Ticarət Mərkəzi tikildiyi zaman o, Kəbirə Məmmədovaya dükan almaq üçün 135 min manat verib. Lakin aradan 9 il keçməsinə baxmayaraq, Kəbirə Məmmədova iş adamının nə pulunu, nə də dükanını verir: «Mən 2006-cı ildə şahidlərin yanında Kəbirə Məmmədovaya dükan almaq üçün 135 min manat vermişəm. Aradan 9 il keçməsinə baxmayaraq, dükanlarımı ala bilmirəm. Uzun mübahisələrdən sonra Kəbirə Məmmədova mənim pulumun yarısını – 70 min manatımı qaytarıb. İndi isə, Kəbirə Məmmədova mənim yerdə qalan pulumu, yəni 65 min manatımı qaytarmaqdan imtina edir. Deyir yer verim, gedin dükanı özünüz tikin. Halbuki mən 135 min manatı Binə Ticarət Mərkəzinin mərkəzində dükan almaq üçün vermişdim. Buna görə də pulumu geri istəyirəm. Amma Kəbirə Məmmədova mənə deyir ki, sənə veriləcək pulum yoxdur. Get dərdini kimə deyirsən, de. Hətta məni hədələməkdən belə çəkinmir. Sözün düzü, mən başa düşə bilmirəm, biz hüquqi dövlətdə yaşayırıq, ya başqa bir sistemdə. Mən deyəndə ki, cənab prezidentə, hüquq-mühafizə orqanlarına şikayət edəcəm, deyir ki, get kimə deyirsən de. Bu artıq Kəbirə Məmmədovanın dövlətə və dövlət qurumlarına meydan oxumasıdır. Elə ona görə də sizin vasitənizlə möhtərəm prezidentimiz İlham Əliyevə müraciət edirəm.\nCənab prezident! Bizim bütün nəslimiz sizin yürütdüyünüz siyasəti dəstəkləmişik və dəstəkləmək də davam edirik. Lakin son çıxışınızda özünüz də vurğuladığınız kimi, bir çoxları sizin yürütdüyünüz siyasətə kölgə salmaqla məşğul olurlar. Sahibkarlara normal fəaliyyət göstərmək imkanı verməyən şəxslərdən biri də məhz Kəbirə Məmmədovadır. Dəfələrlə bu xanım sahibkarın Binə Ticarət Mərkəzində sahibkarlara dözülməz şərait yaratması ilə bağlı şikayətlər ölkə mətbuatında dərc olunur. Hətta Binə Ticarət Mərkəzində çalışan sahibkarlar etiraz aksiyaları belə keçiriblər. Amma hansısa sehirli qüvvə Kəbirə Məmmədovanı həmişə müdafiə edir. Onun bütün qanunsuz əməlləri ört-basdır edilir. Hazırda vəziyyət elədir ki, Kəbirə Məmmədova bir çox sahibkarlardan aldığı pulları qaytarmaqdan imtina edir. Onlardan biri də mənəm. Kəbirə Məmmədova nəinki mənim pulumu qaytarmır, hələ üstəlik mən təhdidlərlə üz-üzə qalmışam.


Xətai rayonu, Ali Məhkəmə arxasında , obyekt icarəyə verilir - BizimEmlak.Az\nİcarəyə obyektlər / İcarəyə ticarət obyektləri, Baki, 14 000\nMehdi Mehdizadə 6\n14000 2150 In stockİcarəyə obyektlər / İcarəyə ticarət obyektləri, Baki, 14 000\nXətai rayonu, Ali Məhkəmə arxasında , obyekt icarəyə verilir. Təmirsiz. Mərtəbə : 1/16. Ümümi sahəsi 1000 kv.m., Həyətində yerüstü dayanacaqlar. ( Əgər obyekt bölünsə . Qiymət: 1 kv.m. - 15 Azn olacaq).\nYaxınlıqdakı metro: “ Xətai”.\nBakida ucuz kiraye evler kiraye evler kiraye menziller kiraye heyet evler gunluk kiraye ev alqi satqisi\nBaki, Xətai metrosunun yaxınlıqı 1\nAnbar icarəyə verilir mebel temiri pəncərə, taxta sexi , hər cür dekorlarin yıqılması 400km su işiq qaz daimidir . ciddi şəxslər əlaqə saxlasın


Arvadının Elçin Əlibəylini hansı səbəblə döydüyü məlum olub » Xeberpress.az\nArvadının Elçin Əlibəylini döymə səbəbi bəlli olub.\nTanınmış teleaparıcı Elçin Əlibəyli və 1993-cü il təvəllüdlü həyat yoldaşı D.Vaqifzadə arasındakı münaqişənin səbəbləri məlum olub.\nXeberpress.az oxu.az-a istinadən xəbər verir ki, ilkin məlumatlarda cütlük arasında münaqişənin uşaq səbəbindən baş verdiyi bildirilib.\nMəlumata görə, D.Vaqifzadə övladı ilə birlikdə ölkədən çıxmaq üçün etibarnamə istəyib. Ancaq aparıcı buna qarşı çıxıb. Buna görə tərəflər arasında münaqişə baş verib.\nQeyd edək ki, E.Əlibəyli Nəsimi Rayon Polis İdarəsinin 20-ci Polis Bölməsinə müraciət edərək bildirib ki, noyabrın 17-də H.Əliyev küçəsində arvadı, Tərtər rayon sakini, 1993-cü il təvəllüdlü D.Vaqifzadə xuliqanlıq zəminində onu döyərək xəsarət yetirib.\nTeleaparıcı faktın dezinformasiya olduğunu bildirərək, bununla bağlı məlumat yayan KİV-i məhkəməyə verəcəyini deyib. Buna baxmayaraq, jurnalistin ifadəsi polisdə qeydiyyata alınıb və faktla bağlı araşdırma aparılır.\nXeberpress.az xəbər verir ki, bununla bağlı Oxu.Az-a hüquq-mühafizə orqanlarından məlumat verilib.\nE.Əlibəyli Nəsimi Rayon Polis İdarəsinin 20-ci Polis Bölməsinə müraciət edərək bildirib ki, noyabrın 17-də H.Əliyev küçəsində arvadı, Tərtər rayon sakini, 1993-cü il təvəllüdlü Dilrubə Vaqifzadə xuliqanlıq zəminində onu döyərək xəsarət yetirib.\nMəsələ ilə bağlı Axşam.az-a açıqlama verən Dilrubə Vaqifzadə belə bir hadisənin yaşanmadığını bildirib:\n"Bu, ailəmizə qarşı təxribatdır. Kimin belə bir informasiya yayması barədə Elçin araşdırma aparır".\nAzərbaycanda korrupsiya barəsində məlumat verən...\nMehriban Əliyevanın adından Gəncənin “İmamzadə” dini...


Oxu24.com Son xeberler Azerbaycan xeberleri Yevlaxda dəhşət! Bacısını otelə getdiyi üçün öldürdü » Oxu24.com\nYevlaxda dəhşət! Bacısını otelə getdiyi üçün öldürdü-TƏFƏRRÜAT\nTeleqraf.com xəbər verir ki, o, bacısı Ahu Hüseynovanın 10 dekabr 2010-cu ildə əri Natiqdən boşandıqdan sonra Yevlax sakini, əvvəllər qonşuları olmuş Elmirlə yaxın münasibət saxladığını öyrənib.\nVeyis arxadan yaxınlaşaraq, heç bir söz demədən ona bıçaq xəsarətləri yetirib. Ahunun “ay Veyis, dayan, vurma” deyə yalvarışlarına baxmayıb, ona daha çox zərbələr vurub.\n“Bacımı gizli güddüm”\nCinayət işi üzrə təqsirləndirilən şəxs qismində ifadə verən Veyis Hüseynov bildirib ki, bacısı ərindən boşandıqdan sonra anaları ilə yaşayıb:\n“Bəzi şəxslərdən Ahunun sərbəst həyat yaşadığını eşitdim. Natiq 2011-ci ilin noyabrında dayımı öldürdükdən sonra ondan bacım Ahunun düzgün yolda olmadığını öyrəndim.\nBu məsələyə özüm əmin olmaq məqsədilə bir neçə dəfə bacım Ahunu evdən işə gedərkən gizlicə güddüm. Ahunun işdə olmadığını, başqa-başqa yerlərə – gah hansısa motelə, gah da tanımadığım evə getdiyini, Yevlax şəhəri ərazisində yerləşən, motel kimi fəaliyyət göstərən “Ağ ev” adlanan kafeyə girdiyini və kiminləsə uzun müddətli telefon danışdığını gördüm”.\nTəqsirləndirilən şəxsin sözlərinə görə, Ahunun əxlaqsız hərəkətlər etdiyinə əmin olub. Məhəllədə gəzən ümumi söhbətlərdən Ahunun əvvəllər qonşuları olmuş Elmir adlı şəxslə münasibət saxladığını öyrənib: “Onun ailəmizin şərəfinə xələl gətirən əxlaqsız hərəkətlər etməsini güman elədim. Ahunu öldürüb, namusumuzu təmizləmək qərarına gəldim.\nAhu üzü mənə tərəfə çevrildi və özünü əl-qolu ilə müdafiə etməyə başladı. Ahunun bədəninin yan tərəfinə, sifətinə, çiyin və bir çox nahiyələrinə sağ əlimdə olan bıçaqla zərbələr endirdim”.\n“Əxlaqsızlığını düşündükcə, əzab vermək istədim”\nVeyis Hüseynov qeyd edib ki, hadisə günü evdən çıxanda məqsədi Ahunu öldürmək olub: “Hətta bacımı əvvəllər maşınla vurub öldürmək istəmişəm. Hadisə vaxtı Ahu əl və qolları ilə özünü müdafiə etməyə çalışdı. Lakin bacımın əxlaqsızlıq etdiyini düşündükcə, ona əzab vermək istədim. Buna görə də onun yalvarışlarına məhəl qoymadan bıçaq xəsarətlərini yetirməkdə davam etdim.\nAhunu öldürdükdən sonra polis şöbəsinə getdim. Könüllü təslim oldum”.\n“Namuslu kişi Veyis kimi hərəkət edərdi”\n“Hər dəfə Veyis Ahuya “özünü ağır apar, bizim ailəyə yaraşan hərəkətlər elə, hər gələnlə telefonla danışma” deyərək ona dul olduğunu xatırladıb, hər adamla danışmasını irad tutub.\nVeyis dəfələrlə mənə “Ahu pis yola gedir, ona denən özün yığışdırsın. Bizim nəslimizə, ailəmizə yaraşmayan hərəkətlər edir və kafelərdə olur, başqa kişilərlə gəzir” deyə şikayət edib. Mən də bu barədə Ahuya iradlarımı bildirmişəm. Ancaq qızım heç kəsin sözünə əhəmiyyət verməyib, öz istədiyi kimi hərəkət edirdi. Ahunun əvvəllər qonşumuz olmuş Elmirlə intim münasibətləri vardı.\nAiləsinin-nəslinin şərəfini düşünən hər bir namuslu kişi Veyis kimi hərəkət edərdi. Onun bağlışlanmasını istəyirəm”.\n15-may, 2019 371


10:03 4 Dekabr 2015\nTrend-in “AzQtel” (“Sazz 4G) şirkətinin rəhbəri Ceyhun Mollazadə ilə müsahibəsi\n- "AzQtel" “Sazz 4G”-yə simsiz genişzolaqlı çıxış şəbəkəsinin inkişafı strategiyası çərçivəsində hansı işlər aparır?\n- Hazırda şəbəkəmiz Bakını, Sumqayıtı, Xırdalanı, Quba, Qusar, Xaçmaz, Şəki, Zaqatala, Beyləqan, Gəncə, Minəçevir, Masallı, Lənkəran və Astara rayonlarındakı yaşayış məntəqələrini, eləcə də Abşeron yarımadasının əksər qəsəbələrini əhatə edir. Biz Bakıda maksimum sayda baza stansiyalarını quraşdırdıq. Bakıda məlumatların ötürülməsisürəti hətta avtomobildə sürətli hərəkət zamanı sabit qalır. Əsas vəzifəmiz texnologiyanın yenilənməsidir, çünki WiMAX texnologiyasının gələcək inkişafı üzrə planlar qlobal səviyyədə dayandırılıb. Hazırda bazarda FDD LTE və TDD LTE kimi daha qabaqcıl texnologiyalar mövcuddur. Sonuncunun çevikliyi pik saatlarında trafiki optimallaşdırmağa və rasional bölüşdürməyə imkan verir. Lakin WiMAX və TDD arasında məlumatların ötürülməsi sürəti o qədər əhəmiyyətli olmadığına görə daha qabaqcıl texnologiyaya -TDD LTE Advanced - sərmayə qoymaq qərarına gəldik. Əgər keçiriksək, o zaman ən yaxşısı daha proqressiv texnologiyaya keçməkdir. Biz 3,5 meqahers tezliklərində sınaq buraxılışını həyata keçirdik. Bu tezlik resursu TDD LTE-yə çıxış texnologiyasından istifadə üçün daha optimal qəbul olunub. 3,5 meqahers tezlik spektri təkcə TDD LTE üçün deyil, həm də yaradılması 2020-ci ildən sonra gözlənilən 5G gələcək standartının inkişafı üçün müəyyən edilib.\nTezlik diapazonumuz bizə 2017-ci ilədək məlumatların ötürülməsi sürəti saniyədə 1 giqabitədək olab ilk Pre 5G şəbəkəsini qurmağa imkan verir. “BakuTel-2015” sərgisi çərçivəsində öz stendimizdə məlumatların saniyədə 900 meqabitədək ötürülməsi sürətini nümayiş etdiririk.\n- Şəbəkənin əhatəsinin genişləndirilməsi baxımından yüksək tezliklərdən istifadə nə qədər rasionaldır?\n- Belə anlayış mövcuddur ki, aşağı tezliklər şəbəkənin əhatəsini genişləndirməyə imkan verir, bununla belə onların buraxılış qabiliyyəti aşağı olaraq qalır. Aşağı tezlik diapazonundan fərqli olaraq, yüksək tezliklər – 3,5 meqahers və daha yüksək – böyük buraxılış qabiliyyətinə malikdirlər. Buna görə də GTI təşkilatı 5G şəbəkəsi üçün 3-6 meqahers tezkik resursunu daha məqbul, 3,5 meqahers tezliyini isə ən cəlbedicilərdən biri elan edib. Səsli servislər getdikcə mobil genişzolaqlı çıxışdan daha geridə qalır. Paradiqma ondan ibarətdir ki, səsli mobil xidmətlər üçün böyük buraxılış qabiliyyəti tələb olunmadığı halda, mobil genişzolaqlı internet üçün o, böyük əhatəyə nisbətən daha prioritetdir. Təcrübə göstərir ki, buraxılış qabiliyyətini artımaq üçün şəhər şəraitində bir-birinə yaxın baza stansiyalarının quraşdırılmasına ehtiyac var. Buna görə də bir çox ekspertlərin fikrincə, 5G TDD LTE standartı vasitəsilə yüksək tezliklərdə inkişaf edəcək.\nRabitə standartlarına gəlincə, birmənalı şəkildə demək olar ki, 3G 2G-yə nisbətən bazarı daha tez tərk edəcək, və onun yerinə 4G və 5G texnologiyaları gələcək. 2G-yə gəlincə, bu rabitə standartı səsli rabitənin hazırda bir çox ölkələrdə fəal sınaqdan keçirilən VoLTE (Voice over LTE) texnologiyasına tam miqrasiya etməsinədək mövcud olacaq\n- Səsli rabitə xidmətlərin IP-yə miqrasiyası mobil səsli xidmətlərin qiymətinin bundan sonra azalmasına təsir edə bilərmi?\n- Güman edirəm ki, istifadəçilər fiksasiya edilmiş ödənişi həyata keçirəcəklər, məsələn, internet trafiki paketinin alınmasına görə 10-20 manat həcmində, bura səsli xidmətlər də baza olaraq daxil ediləcək. Yəni səsli xidmətlər üçün ayrıca ödəniş alınmayacaq və bu servis təklif edilmiş paketin hissəsin olacaq. Bu mənada VoLTE inqilabi texnologiya olacaq və abonentlər mobil genişzolaqlı internetə qoşulma haqqını ödəməklə ümumilikdə 3 servis – məlumatların ötürülməsi xidmətləri, videokontentə baxış və səsli xidmətlər - əldə edə biləcəklər.\n- Belə olan halda qeyd etmək olarmı ki, “Sazz 4G” ehmalca rabitə operatoruna çevrilir?\n- Biz internet servis provayderiyik və məlumatların ötürülməsi xidmətini göstəririk. Şəbəkəmizi qurarkən başlanğıcda WiMAX texnologiyasına üstünlükverdik. İndiki reallıqda isə bu texnologiya “kənd” texnologiyasına çevrilir, yəni ondan istifadə Bakı və iri şəhərlərdən kənarda getdikcə daha rasional olur. Bakıda internet trafikə tələbat xeyli artıb və WiMAX faktiki olaraq istifadəçilərin tələbatlarına cavab vermir. İnternet trafikdən istifadə geometrik tərəqqi ilə artır və bu tendensiya yaxın illərdə qorunacaq. Bununla da yüksək tezliklərin mövcudluğu göstərilən xidmətlərin keyfiyyətinin artırılması ilə birlikdə abonent bazasını artırmağa imkan verəcək. 1 giqabitədək sürətlə məlumatların ötürülməsi xidmətlərini göstərməyə imkan verən TDD LTE Advance (Pre5G) texnologiyasına keçid perspektivli planlarımıza daxildir. Ümid edirik ki, 2016-cı ilin sonunadək bu texnologiya bəzi Asiya ölkələrində kommersiya istifadəsinə veriləcək və biz həmin vaxtadək bu keçidi həyata keçirmək üçün investorlarımızla danışıqları başa çatdıra biləcəyik. Birinci fazada Abşeron yarımadasını sıx əhatə etmək və istifadəçilərimizə bu şəbəkəyə qoşulmağa imkan verəcək qurğuları təqdim etməyə hazırlaşırıq.\n- Mövcud abonentlərin yeni standarta miqrasiyası necə baş verəcək?\n- Mövcud abonentlərin yeni texnologiyaya keçməsinin bir neçə variantı var. Bu, ehmalca və ani keçiddir. Əgər operator bir həftə və ya ay ərxzində abonentlərini son istifadəçi qurğuları ilə təmin etmək qabiliyyətinə malikdirsə, keçid ani ola bilər. Ehmalca keçid isə bir il ərzində iki standartın paralel mövcudluğunu nəzərdə tutur. Bu dövr ərzində yeni abonentlər LTE şəbəkəsinə qoşula bilərlər, WiMAX texnologiyasından istifadə edən mövcud abonentlərə isə LTE-yə güzəştli miqrasiya şərtləri təklif edilir, məsələn, köhnə modemin yenisilə güzəştli əsasda əvəz edilməsi qismində.\nBiz bu miqrasiyanı artıq həyata keçirmiş operatorlar ilə məsləhətləşmələr aparacağıq. Lakin istənilən halda abonentlərimiz üçün WiMAX-dan LTE-yə keçidin asan olması üçün maksimum səy göstəriləcək.\nXəbərin orijinal ünvanı: http://az.trend.az/business/it/2464753.html\nSazz4G məlumatların ötürülməsi üzrə rekord sürət göstərdi FOTO


21 Aprel 2019 21:40\n0 Şərh Baxış: 943\nGüləş üzrə dünya və Avropa çempionatlarında qazandığımız medalların sayı-hesabı itib. Cüdo, boks, taekvondo, karate kimi döyüş növlərində də aktivimizdə yetərincə qitə "qızıl"ı, mundial və digər mötəbər beynəlxalq turnirlərin mükafatları var. Lakin insanın kompleks bacarıqlarını özündə birləşdirən, idmanın "kraliça"sı adlandırılan atletikada uzun illər bu uğurlara "ac" olmuşuq. Hətta bir çox idman mütəxəssisləri hesab edirdi ki, bu növ Azərbaycan üçün deyil. Ta ki, bu ilin martınadək. Nazim Babayev Şotlandiyanın paytaxtı Qlazqoda baş tutan qapalı məkanda XXXV Avropa çempionatında adını Azərbaycan idmanı tarixinə qızıl hərflərlə yazdırdı. Üçtəkanla tullanma yarışında 17.29 metr nəticə ilə qitənin ən güclüsü olan Babayev, əslində, buna qədər də dəfələrlə adından söz etdirib. Təsadüfi deyil ki, o, hələ beş il əvvəl "Kaspi"nin "Portret" rubrikasının qəhrəmanı olub. Nankində keçirilən Yeniyetmələrin Yay Olimpiya Oyunlarının bürünc medalını qazanmaqla, "Kaspi"nin diqqətini üzərinə çəkən 16 yaşlı Nazim, bu gün atletika tariximizin sayca ikinci (red: İlk uğur Efiopiya əsilli qaçışçı Hayle Desta Haqosun adı ilə bağlıdır), üçtəkanla tullanma üzrə ilk Avropa çempionudur. Belədə, o, həm də cığıraçandır. Odur ki, haqqında yenidən söhbət açmaqda fayda var.\nBu aralar ölkə idman camiəsində Nazimlə bağlı "O da Ramil Quliyev kimi xaricə üz tutacaqmı?" sualı aktualdır. Həm özünün, həm də yuxarıda adıçəkilən mütəxəssislərin cavabı birmənalı oldu: "Yox!" Bu günə qədər bir neçə təklifin olduğunu qeyd edən Babayev deyir ki, belə fikirdə olsaydı, çoxdan gedərdi: "Mən vətənpərvər insanam. Başqa ölkənin himnini səsləndirməyi təsəvvür edə bilmirəm".


Deyirlər, "zaman bütün yaraları sağaldır". Ancaq ötən 30 illik bir zaman bizim Qarabağ adlı yaramızı sağaltmadı. Əksinə, ötən zamanla dərdimiz də böyüdü. Çəkdiyimiz həsrət iliyimizə qədər işlədi. Matəm günləri kimi həkk olunan tarixlər qisasımızın qidası oldu.\nVətəni azad etməyi lap körpəlikdən arzu edən bir qəhrəmanımızı tanıyaq.\nOrucov Elşən Yavər oğlu 1985-ci il avqustun 11-də qəhrəmanlar oylağı olan Naxçıvan Muxtar Respublikasının Şahbuz rayonunun Ayrınc kəndində anadan olmuşdu. 1991-ci ildə Ayrınc kənd tam orta məktəbində təhsil almağa başlamışdı. Atası Yavər müəllim, anası Səfurə xanım Elşənin və digər övladlarının gələcəyinin parlaq olmağı üçün hər vəchlə çalışmışlar. Elşən orta məktəbdə oxuduğu zamandan vətənə olan sevgisi özünü açıq-aşkar biruzə verirdi. Elə bu sevgi onun yollarını Naxçıvan MR Heydər Əliyev adına Ali Hərbi liseyə gətirib çıxardı. 2004-cü ildə liseyi bitirdikdən sonra elə həmin ilin iyulunda Heydər Əliyev adına Ali Hərbi Məktəbə daxil olmuşdu. 2008-ci ildə hərbi məktəbi bitirdikdən sonra iyul ayında Hərbi Akademiyanın Təlim Tədris mərkəzinə qəbul olmuş və 2009-cu ildə leytenant rütbəsi ilə bitirmişdi. Təyinatla Gəncə şəhər N saylı hərbi hissəyə göndərilmiş, bir il xidmət etdikdən sonra Ağdam rayonunun N saylı hərbi hissəsinə göndərilmişdi. Daha sonra bir müddət Naftalanda xidmət etdikdən sonra yenidən Ağdamda xidmətə başlamışdı. 2016-cı ildən başlayaraq Füzuli şəhərinin Horadiz qəsəbəsində xidmət etmişdi. Elşən ömrünü vətən uğrunda fəda etmiş qəhrəmanlarımızdan biridi. O, 2016-cı ildə erməni silahlı bölmələrinin "atəşkəsi" pozaraq törətdikləri hücum cəhdinin qarşısının alınmasında və həmin o döyüşlər zamanı göstərdiyi şücaətlərə görə möhtərəm prezidentimiz İlham Əliyev tərəfindən medalla təltif olunmuşdu. Hərb sənətinin bütün çətinliyinə qatlanan Elşənin yaşam gücü Vətənə olan sevgisindən, bir də sevgi dolu ailəsindən qaynaqlanırdı. Könül verdiyi Əfsanə xanıma sevgisini etiraf etdikdən 4 il sonra 2008-ci ildə qovuşan Elşən həm də çox gözəl ata idi. Həyatının qaranlığını Ay tək aydınladan Aygünü, ruhunu Günəş tək isidən Günəşi onun sevinc dolu dünyası idi. Hər zaman "Müharibə olarsa öndə mən gedəcəm. Siz möhkəm olun" deyən Elşən, sanki ailəsini həmin günlərə hazırlayırdı.13 illik ömür yoldaşına olan güvəni onun ürəyini arxayın etmişdi. Şəhidin qazandığı məqamın ucalığını dilə gətirən qəhrəman hər zaman o məqama yüksəlməyin arzusunda idi.\nArzuların gerçəyə döndüyü, Vətən adlı ümidlərin cücərdiyi sentyabr. Sentyabrın 27-də artıq cəbhəboyu pozulan atəşkəsin cavabı verilməyə başladı. Bu dəfə "irəli" əmri alan müzəffər ordumuz torpaqlarımızı qarış-qarış azad edirdi. Bu irəliləyən ordunun bir döyüşçüsü də mayor Elşən Orucov idi. Elşən son dəfə sentyabrın 29-da evinə gəlmişdi. O "Şəhidlərimizin qisasın alacam, Polad Həşimovun qanını yerdə qoymayacam" deyərək ailəsi ilə vidalaşıb. Onun döyüş yolu Füzuli istiqamətində gedən döyüşlərdən başlayıb. Oktyabrın 10-u qərərgah rəisi təyin olunub və Cəbrayıl istiqamətinə göndərilib. Döyüşlərdə düşmənin külli miqdarda silah - sursatını, texnikasını ələ keçirmiş, 4 yüksəkliyin əldə olunmasında müstəsna rolu olmuşdu. Hər dəfə sevincini Əfsanə xanımla bölüşən Elşən hər zəfərdən güc alırdı. Oktyabrın 15-i Əfsanə xanım Elşənlə danışdığı zaman bir partlama səsi eşidir və telefon sönür. Bir müddət sonra Elşən zəng edib atəşə tuş gəldiklərini, lakin hər şeyin qaydasında olduğunu deyir. Ancaq səsindən acısı hiss olunur. Gizlətməyə çalışsa da, xanımı onun səsindən yaralı olduğunu hiss edir. Qarnından qəlpə yarası almağına baxmayaraq, Elşən döyüşə davam edir. Oktyabrın 19-da "Zəngilanda bayrağımız sancılan yerdən sizə zəng etmişəm, gedirəm Kəlbəcərə" deyir və bu onun son zəngi olur...\nOktyabrın 21-dən 22-nə keçən gecə şəhidimizin qızı Aygün yuxudan oyanaraq atasının səsini eşitdiyini, sanki bir daha atasını görə bilməyəcəyini deyir. Həmin gecə görülən qəribə bir yuxu da Əfsanə xanımın gördüyü yuxu olur. Elşənin cənnəti əks etdirən bir yerdə süfrə arxasında ağ libasda oturması və "Əfsanə, gör nə gözəl yer tapmışam, buradan heç kimin xəbəri yoxdu” deməsi Elşənin şəhid olduğunun xəbərçisi idi...\nOrduda göstərdiyi xidmətləri hər zaman ölkə başçısı tərəfindən qiymətləndirilən, xidməti dövründə "Qüsursuz xidmətə görə" lll dərəcəli, "Qüsursuz xidmətə görə" ll dərəcəli medalı, "Azərbaycan Silahlı Qüvvələrinin 90 illiyi" yubiley medalı, "Azərbaycan Ordusunun 100 illiyi" yubiley medalı ilə təltif olunan mayor şəhadətindən sonra da "Vətən Uğrunda" , "Cəbrayılın azad olunmasına görə" , "Qubadlının azad olunmasına görə" medalları ilə təltif olunub.\nAğrını - acını əlindən alıb,\nSöylədi "Qoynuna gəlirəm vətən".


Prezident İlham Əliyev yeni salınan Dəmirçi-Lahıc avtomobil yolunun açılışında iştirak edib - Xəbərlər - İSMAYILLI RAYON Icra Hakimiyyəti\nAZƏRTAC xəbər verir ki, Azərbaycan Avtomobil Yolları Dövlət Agentliyinin İdarə Heyətinin sədri Saleh Məmmədov dövlətimizin başçısına və xanımına yolun göstəriciləri barədə məlumat verdi.\nAzərbaycanın iqtisadi inkişafının göstəricilərindən biri də yol infrastrukturunun yenilənməsi istiqamətində aparılan işlərin ardıcıl və keyfiyyətlə davam etdirilməsidir. Yeni, müasir avtomobil yollarının tikintisi, mövcud yolların isə yenidən qurulması işlərinin həcmi ildən-ilə artır. Regionların sosial-iqtisadi inkişafı ilə bağlı qəbul olunan dövlət proqramlarında bu sahəyə xüsusi yer ayrılıb. Son illərdə yol infrastrukturunun inkişafı istiqamətində icra edilən layihələr yolların müasir səviyyəyə çatmasına hərtərəfli imkan yaradıb. Əsas məqam odur ki, son dövrlərdə respublikanın kənd və qəsəbələrini birləşdirən yolların inşası və yenidən qurulması geniş vüsət alıb. Bu layihələr ölkəmizin bütün bölgələrini əhatə edir. Yeni salınan Dəmirçi-Lahıc avtomobil yolu bunu bir daha təsdiqləyir. Prezident İlham Əliyevin sərəncam və göstərişlərinə əsasən regionlarda kənd və qəsəbələri birləşdirən yolların, həmçinin yaşayış məntəqələrinin daxili yollarının təmiri və yenidən qurulması ümumilikdə, bölgələrimizin sosial-iqtisadi, turizm, kənd təsərrüfatı potensialını da gücləndirir. Bütün bu tədbirlərin əsas məqsədi isə vətəndaşların sosial məsələlərini həll etmək və onların gündəlik həyatını daha da yaxşılaşdırmaqdır.\nMəlumat verildi ki, Şamaxı rayonunun Dəmirçi kəndini İsmayıllı rayonunun Lahıc qəsəbəsi ilə birləşdirən yolun uzunluğu 22 kilometrdir. Azərbaycan Prezidentinin müvafiq sərəncamlarına əsasən, Şamaxı rayonunun 1 və İsmayıllı rayonunun 4 yaşayış məntəqəsini əhatə edən Dəmirçi-Lahıc yolunun tikintisinə müvafiq olaraq Prezidentin ehtiyat fondundan 3 milyon, dövlət büdcəsinin investisiya xərclərindən isə 13,7 milyon manat olmaqla Azərbaycan Avtomobil Yolları Dövlət Agentliyinə ümumilikdə 16,7 milyon manat ayrılıb. Görülən işlər nəticəsində Dəmirçi-Lahıc avtomobil yolu 2 hərəkət zolaqlı olmaqla 4-cü texniki dərəcəyə uyğun qurulub. Yolun hərəkət hissəsinin eni 6 metr, çiyinlər də daxil olmaqla yol yatağının eni 8-10 metr təşkil edir. Yol üzərində müxtəlif diametrli suötürücü borular tikilib ki, onların da ümumi uzunluğu 210 metr təşkil edir. Avtomobil yolunda avtonəqliyyat vasitələrinin normal hərəkətinin təşkili üçün zəruri olan yerlərdə yol nişanları quraşdırılıb, yol-cizgi və yolgöstərici xətlər çəkilib, həmçinin avtobus dayanacaqları tikilib.\nQeyd edək ki, bu avtomobil yolunun tikintisi İsmayıllı rayonunun Lahıc qəsəbəsi ilə Şamaxı rayonunun Dəmirçi kəndini birləşdirməklə yolboyu yaşayan vətəndaşların rahat gediş-gəlişini təmin edəcək, yük və sərnişin daşımasını xeyli asanlaşdıracaq. Bundan başqa, yolun tikintisi turistlərin hər iki rayonun turizm bölgələrinə daha qısa və rahat yolla gediş-gəlişini təmin etmiş olacaq.


13/07/2019 - 12:11\nÖtən gün Goranboyada baş vermiş hadisə ilə bağlı Daxili İşlər Nazirliyi və Baş Prokurorluq birgə məlumat yayıb.\nTrend-ə verilən məlumatda qeyd edilir ki, iyulun 12-də gecə saat 23 radələrində Goranboy rayonunun Goran qəsəbəsi ərazisində xidmət aparan Rayon Polis Şöbəsinin əməliyyat müvəkkili Vüsal Kərimov avtomobilin yolun kənarındakı maneəyə çırpılması ilə əlaqədar bir qrup şəxsin yol kənarında toplaşdıqlarını görüb səbəbini müəyyənləşdirmək məqsədi ilə onlara yaxınlaşmışdır. Bu zaman həmin şəxslərlə polis əməkdaşı arasında mübahisə yaranmış və onlardan biri - Qarapirimli kənd sakini Lətif Əmrahov polis əməkdaşına qəfil zərbə endirərək onu yerə yıxmışdır. Asayiş keçikçisi üzərində olan xidməti silahdan havaya xəbərdarlıq atəşi açarkən güllə L.Əmrahovun əmisi oğlu Təbriz Əmrahova dəymişdir. Bundan sonra Təbrizin qardaşı Pərviz Əmrahov silahı polis əməkdaşının əlindən alaraq küpü ilə onun baş nahiyəsindən çoxsaylı zərbələr endirərək ağır xəsarət yetirmişdir.\nXəsarət almış polis əməkdaşı və vətəndaş T.Əmrahov Gəncə şəhər Mərkəzi Xəstəxanasına yerləşdirmişlər.\nFaktla bağlı Cinayət Məcəlləsinin 126.1 (qəsdən sağlamlığa ağır zərər vurma), 309.2 (vəzifə səlahiyyətlərini aşma) və 315.2-ci (hakimiyyət nümayəndəsinə qarşı həyat və sağlamlıq üçün təhlükəli olan zor tətbiq etmə) maddələri ilə cinayət işi başlanmış, polis və prokurorluq əməkdaşlarından ibarət istintaq-əməliyyat qrupu yaradılmışdır.\nDaxili İşlər Nazirliyi və Baş Prokurorluğun məsul əməkdaşları Goranboy rayonuna ezam olunmuşlar.\nDİN və DSX birgə əməliyyat keçirib, saxlanılanlar var\nDİN mənşəyi məlum olmayan ət məhsulları aşkarladı\nYeni şəxsiyyət vəsiqələri ilə bağlı daha bir xəbər yayıldı\nDİN-in idarə rəisi iş otağında öldürüldü\n“Bandotdel" Nəşriyyat direktorunu saxladı\nGəncədə polisi qətlə yetirməkdə şübhəli bilinən şəxs tutuldu\nQMİ: Hadisələri dinlə bağlamaq cəhdlərini birmənalı olaraq rədd edirik\nDİN-dən açıqlama: “Yunis Səfərov zərərsizləşdirilərkən xəsarət alıb”\n"Evdə kütləvi ibadətlə məşğul olmaq qadağandır\nDİN ictimaiyyət nümayəndələrinin müraciətinə cavab verdi\nVətəndaş cəmiyyəti fəalları Ramil Usubova müraciəti DİN-ə təqdim ediblər\nVətəndaş cəmiyyəti fəalları DİN başçısına onları həbs etməyi təklif ediblər\n26 polis DİN-dən qovuldu


Prezident: “Bu gün iqtisadiyyatın şaxələndirilməsi istiqamətində çox önəmli addımlar atırıq” – AzeriToday\n« İlham Əliyev və xanımı Milli Parkda gəzintidə\nAzərbaycandakı finalı 300-dən artıq media qurumu işıqlandıracaq »\nPrezident: “Bu gün iqtisadiyyatın şaxələndirilməsi istiqamətində çox önəmli addımlar atırıq”\n“Azərbaycanda biznes mühitinin yaxşılaşdırılması, kadr hazırlığı üçün yeni imkanlar yaradılmışdır. Bu gün Azərbaycanda fəaliyyət göstərən xarici şirkətlərdə və neft-qaz əməliyyatlarında iştirak edənlərin mütləq əksəriyyəti Azərbaycan vətəndaşlarıdır. Gözəl təlim və təhsil almış gənc Azərbaycan mütəxəssisləri bu gün ölkəmiz üçün çox böyük işlər görürlər. Kadr hazırlığı, biznes mühitinin yaxşılaşdırılması, beynəlxalq əməkdaşlıq – bütün bunlar bu layihələrin nəticəsində mümkün olmuşdur və ölkəmizə böyük fayda vermişdir”.\n“Azeri Today” bildirir kix, bunu Prezident İlham Əliyev mayın 29-da Bakı Sərgi Mərkəzində XXVI Beynəlxalq “Xəzər Neft və Qaz-2019” sərgi və konfransının, həmçinin IX Xəzər Beynəlxalq energetika və alternativ enerji sərgisinin açılışında deyib.\n“Dövlət Neft Fondunun yaradılması və Dövlət Neft Fondunun xətti ilə ən vacib məsələlərin həlli – bu da uğurlu neft siyasətimizin nəticəsində olmuşdur. Yüzdən çox köçkün şəhərciyi Dövlət Neft Fondunun xətti ilə inşa edilmişdir. Azərbaycan iqtisadiyyatının şaxələndirilməsi və infrastruktur layihələrinə investisiya qoyuluşu da məhz bu layihələrlə bağlıdır. Biz son illər ərzində əsas infrastruktur layihələrimizi icra etdik və bu istiqamətdə işlər davam etdirilir. Həm yol tikintisi, həm qazlaşdırma, həm də elektrik enerjisi ilə bağlı olan məsələlər Azərbaycanda uğurla icra edilir. Qazlaşdırma 95 faizə çatıb. Əgər kifayət qədər qaz resurslarımız olmasaydı, bu, mümkün olmazdı. Yəni, bu layihələrin icrası və ümumiyyətlə, Azərbaycanın əsası Heydər Əliyev tərəfindən qoyulmuş neft strategiyasının icrası tamamilə yeni bir vəziyyət yaratmış və ölkəmiz sürətlə inkişaf etməyə başlamışdır. Biz neftdən əldə edilən gəlirləri qeyri-neft sektorunun inkişafına, insan kapitalına qoymağa başlamışıq. Üç mindən çox məktəb, 600-dən çox tibb ocağının tikilməsi, yeniləşən infrastruktur, sosial layihələrin, vətəndaşların sosial problemlərinin həlli – bütün bunların təməlində bizim uğurlu neft siyasətimiz dayanır. Bu gün isə ölkə qarşısında duran əsas vəzifə neft-qaz amilindən asılılığı azaltmaq və qeyri-neft sektorunu inkişaf etdirməkdir. Bu istiqamətdə də önəmli addımlar atılır. Dünya Bankının son hesabatında biznes mühitinə görə Azərbaycan dünya miqyasında 25-ci yerdədir. Yəni, bu, onu göstərir ki, biz bu gün iqtisadiyyatın şaxələndirilməsi istiqamətində çox önəmli addımlar atırıq. Eyni zamanda, bilməliyik ki, neft-qaz sektoru bundan sonra da ölkə iqtisadiyyatında çox önəmli rol oynayacaqdır”, – dövlət başçısı əlavə edib.


05 Noyabr 2021, 15:46\nJurnalistlərə tikilən binalarda 16 milyon 920 min manat yeyinti olub\nKütləvi İnformasiya Vasitələrinin İnkişafına Dövlət Dəstəyi Fonduna (KİVDF) 11 il rəhbərlik etmiş Vüqar Səfərli və daha 10 nəfərin işi üzrə məhkəmə araşdırmaları davam edir. Bakı Ağır Cinayətlər Məhkəməsində hakim Azər Paşayevin sədrliyilə noyabrın 4-də keçirilən məhkəmə prosesində Bibiheybət qəsəbəsində jurnalistlər üçün tikilmiş binaların keçmiş komendantı, "Jurnalist evi” MMC-nin direktoru olmuş Bünyamin İsmayılov dindirilib.\n"Maaşdan başqa gəlirim olmayıb”\nBünyamin İsmayılov təqsirləndirilən şəxs olsa da, həbsdə deyil. O, məhkəmədə ifadəsində bildirib ki, 10 ilə yaxın MTN-in Tikinti İdarəsində mülki işçi kimi çalışıb. 2014-cü ildən isə KİV-in İnkişafına Dövlət Dəstəyi Fondunun Tikintiyə Nəzarət şöbəsində işləməyə başlayıb: "Mən işə başlayanda artıq jurnalistlər üçün ikinci binanın yarısı tikilmişdi. Mənə birinci binanın birinci mərtəbəsində ofis verilmişdi. Vəzifəm tikintiyə nəzarət etmək, görülən işlərlə bağlı sənədləri tərtib etmək idi. Bundan başqa, bütün dövlət qurumları ilə yazışmalar aparırdım, hər ayın axırında sənədləri toplayırdım, nə işlər görülübsə, onları qeydə alırdım, işlərin gedişatı barədə Vüqar Səfərliyə məlumat verirdim”.\nBünyamin İsmayılov deyir ki, prokurorluqda istintaqa ifadə verərkən səmimi danışıb. Heç kimlə əlbir olmadığını, digər təqsirləndirilən şəxslərin əksəriyyətini heç tanımadığını vurğulayan təqsirləndirilən şəxsin sözlərinə görə, maaşdan başqa əlavə gəliri olmayıb. Jurnalistlər üçün tikilən binalarda nöqsanların olduğunu təsdiqləyən keçmiş komendant deyir ki, bunlar barədə də rəhbərliyə məlumat verib: "Mələsən, binanın layihəsində yerə parket vurulması nəzərdə tutulmuşdusa, laminat vururdular. Bu barədə rəhbərim Vüqar Səfərliyə məlumat vermişdim. O da məsələdən xəbərdar olduğunu demişdi”. Bünyamin İsmayılov ona qarşı irəli sürülmüş ittihamla razılaşmayıb. Onun istintaqdakı ifadəsilə məhkəmədə dedikləri arasında ziddiyyətlər olduğuna görə cinayət işinin materiallarında olan ifadə elan edilib. Həmin ifadədə uzun illər Prezident Administrasiyasının ictimai-siyasi şöbəsinə rəhbərlik etmiş, prezidentin keçmiş köməkçisi Əli Həsənovun adı çəkilib.\n"Nadir Məmmədov formal direktor olub”\nJurnalistlər üçün binaları tikmiş "Portos” MMC-nin direktoru olmuş Nadir Məmmədov da təqsirləndirilən şəxslər arasındadır. 11 nəfər təqsirləndirilən şəxsdən yalnız ikisi Vüqar Səfərli və Nadir Məmmədov həbsdədir.\nBünyamin İsmayılovun istintaqa ifadəsində yazılıb ki, Nadir Məmmədov şirkətin direktoru olsa da, əsas rəhbərlik edən və qərar verən Əli Həsənov idi: "Nadir Məmmədov formal direktor olub. Hətta üçüncü binanın tikintisi zamanı Nadir Məmmədov direktorluqdan çıxarıldı, yerinə Əli Həsənovun qohumu Ədalət Vəliyev gəldi. Lakin o, bu işi bacarmadığına görə yenidən Nadir Məmmədov şirkətə direktor təyin edildi. İkinci və üçüncü binanın tikintisi zamanı mən xeyli nöqsanlar aşkarladım, bu barədə rəhbərliyə məlumat verdim”.\n"Əli Həsənov üçüncü binanın tikintisi zamanı həftədə bir dəfə binaya gəlir, işlərin gedişi ilə maraqlanırdı. Mən o zaman Nadir Məmmədovdan Əli Həsənova şikayət etdim, nöqsanları dedim. O, Nadir Məmmədova öz tapşırıqlarını verdi. Binada nöqsanlar var idi. Məsələn, yerlərə parketin vurulması nəzərdə tutulsa da, laminat vurmuşdular. Lakin qiymətləndirmədə parketin qiyməti yazılmışdı. Binada təmir zamanı istifadə olunacaq materiallar brend mallar nəzərdə tutulsa da, Çin istehsalı mallarından istifadə olunmuşdu. Pəncərə altlıqları mərmərdən göstərilsə də, plastikdən vurulmuşdu. Divarlara parça oboy qiymətinə adi oboy vurulmuşdu. Bunlarla bağlı etirazımı Vüqar Səfərliyə bildirmişdim. O, cavabında dedi ki, binada görülən işlərə Əli Həsənov nəzarət edir, mən qarışmayım”, – təqsirləndirilən şəxsin ifadəsində bildirilir.\nBu ifadə elan ediləndən sonra Bünyamin İsmayılov bildirib ki, belə ifadə verməyib: "Mən istintaqda bir dəfə də olsun, Əli müəllimi adını çəkməmişəm”.\nVüqar Səfərli: "Sənəddə əvvəl laminat yazılmışdı, mən sonradan bildim ki, parket vurulmalı imiş”\nProkurorun suallarını cavablandıran Bünyamin İsmayılov bildirib ki, layihədə göstərilənlərlə görülən işlər arasında hər hansı fərq olanda rəhbərliyə məruzə edib. Vəkillərdən biri Vüqar Səfərlidən layihədə göstərilən materiallarla istifadə olunan materiallar arasındakı fərqin səbəbini soruşub. Sual verilib ki, niyə layihədə parket yazıldığı halda, laminatdan istifadə olunub. Vüqar Səfərli bildirib ki, bu məsələdən sonradan xəbər tutub: "Sənəddə əvvəl laminat yazılmışdı, mən sonradan bildim ki, parket vurulmalı imiş. Ümumiyyətlə, orada bəzi işlər var idi ki, layihədə nəzərdə tutulmamışdı, amma görülməli idi”.\nMemar: "Vüqar Səfərlini şəxsən tanımamışam”\nDaha sonra təqsirləndirilən şəxslərdən biri, jurnalist binalarından ikisinin layihəsini hazırlamış memar Telman Tahirov ifadə verib. O bildirib ki, digər təqsirləndirilənlərlə əlbir olub, milyonlarla vəsait mənimsəməsi barədə ittihamı qəbul etmir. Memarın sözlərinə görə, hətta Vüqar Səfərlini də şəxsən tanımayıb, onu televizorda görüb. Telman Tahirov deyib ki, sifariş əsasında layihə hazırlanır, Baş Ekspertiza İdarəsinə göndərilirdi. Son qərarı da bu idarə verirdi.\nO bildirib ki, ikinci binanın tikinti qiyməti layihədə 1 milyon 154 min manat göstərilsə də, Ekspertiza İdarəsi 1 milyon 108 minə salmışdı. Üçüncü binanın qiymətini isə idarə 910 min manatdan 871 minə salmışdı. Prokuror bu təqsirləndirilən şəxsə suallar verərkən məlum olub ki, ittihamda üç binadan ikisində 16 milyon 920 min manat mənimsəməyə yol verilməsindən söhbət gedir. Telman Tahirov mənimsəmənin ona heç bir aidiyyəti olmadığını deyib. Təmir zamanı bahalı avadanlıqlar əvəzinə keyfiyyətsiz materiallardan istifadəyə gəlincə, təqsirləndirilən şəxs vurğulayıb ki, onlar yalnız tikintinin layihəsini hazırlamaqla məşğul olublar: "Mənə Fond sifarişi verirdi, mən də layihəni hazırlayıb ekspertiza idarəsinə göndərirdim. İdarədən layihə ilə bağlı rəy gələndən sonra mənim işim başa çatırdı”.\nMəhkəmə qarşısında Vüqar Səfərli ilə yanaşı, daha 10 nəfər dayanıb. Onların arasında "Portos” MMC-nin direktoru Nadir Məmmədov, həmin binaların keçmiş komendantı Bünyamin İsmayılov, Fondun mühasibi olmuş Təhminə Yaqubova, "Altun” restoranının direktor müavini Təmkin Xəlilov, bu restoranın inzibatçısı Şahin İbrahimov, "Xəmsə” restoranının icarədarı Bəxtiyar Fətullayev və Valeh Orucov da var. Lakin təqsirləndirilən 11 nəfərdən yalnız ikisi – Vüqar Səfərli və Nadir Məmmədov həbsdədir. Vüqar Səfərli digər təqsirləndirilən şəxslərlə əlbir olub, 18 milyon 500 min manat dövlət vəsaitini mənimsəməkdə, bundan əlavə, cinayət yoluyla əldə olunmuş 5 milyon 700 min manat pulu leqallaşdırmaqda ittiham olunur. 11 nəfərin heç biri özünü təqsirli bilmir, ittihamda yazılanlarla razılaşmırlar.


22 Yanvar 2019 - 12:50\nBakıda və Abşeron yarımadasında yanvarın 23-də havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Lakin gecəyə doğru bəzi yerlərdə çiskinli olacağı ehtimalı var. Səhər bəzi yerlərdə zəif duman olacaq. Arabir güclənən şimal-qərb küləyi gündüz şimal-şərq küləyi ilə əvəz olunacaq.\nStrateq.az ETSN-ə istinadən xəbər verir ki, sabah havanın temperaturu Abşeron yarımadasında gecə 1-4, gündüz 6-9, Bakıda gecə 2-4, gündüz 7-9 dərəcə isti təşkil edəcək. Atmosfer təzyiqi normadan yüksək 764 mm civə sütunundan 768 mm civə sütununa yüksələcək. Nisbi rütubət gecə 65-75, gündüz 50-60 faiz olacaq.\nAzərbaycanın rayonlarında sabah hava əsasən yağmursuz keçəcək. Lakin axşam bəzi şərq rayonlarında yağış yağacağı gözlənilir. Gecə və səhər bəzi yerlərdə duman olacaq. Qərb küləyi ayrı-ayrı yerlərdə arabir güclənəcək. Havanın temperaturu gecə 3 dərəcə şaxtadan 2 dərəcəyədək isti, gündüz 7-12 dərəcə isti, dağlarda gecə 2-7 dərəcə şaxta, gündüz 0-5 dərəcə isti təşkil edəcək


Prezident Əli Həsənovu qəbul etdi - FOTO/VİDEO (YENİLƏNDİ)\n21 Oktyabr 2019 20:21\nPublika.az xəbər verir ki, Prezident İlham Əliyev deyib:\n- Hörmətli Əli müəllim, bu gün siz mənim ünvanıma ərizə yazmısınız. Ərizədə tutduğunuz vəzifədən azad olunmağınızı xahiş edirsiniz. İstərdim ki, sizə ölkəmizin inkişafına verdiyiniz töhfələrə görə təşəkkürümü bildirim. Siz uzun illərdir ki, Azərbaycanın hərtərəfli inkişafında fəal rol oynayırsınız. Ulu öndər Heydər Əliyev tərəfindən irəli çəkilmisiniz, hələ sovet dövründə onun qərarı ilə yüksək vəzifələrə təyin olunmusunuz, müstəqillik dövründə 21 ildir ki, Baş Nazirin müavini vəzifəsində çalışırsınız, son 16 il ərzində mənim rəhbərliyimlə. Əlbəttə, sizə olan yüksək etimad onu göstərir ki, tutduğunuz vəzifələrdə işin öhdəsindən şərəflə gəlmisiniz. Ancaq, əlbəttə, həyat yerində durmur, yeni Baş Nazir təyin edilib, Nazirlər Kabineti qarşısında yeni vəzifələr qoyulub. Bir də ki, siz pensiya yaşına çatmısınız, 71 yaşınız var və əlbəttə, gənc kadrlara yer vermək üçün hesab edirəm ki, siz yaxşı nümunə göstərirsiniz. Ümid edirəm ki, iqtidar komandasında təmsil olunan digər yoldaşlara da bu, yaxşı bir örnək olacaqdır. Eyni zamanda, siz ictimai-siyasi həyatda fəal rol oynayırsınız və mənim tövsiyəmlə Yeni Azərbaycan Partiyası sizi sədrin müavini vəzifəsinə layiq görübdür. Bu, həm mənim tərəfimdən, eyni zamanda, partiya üzvləri tərəfindən sizin fəaliyyətinizə verilən yüksək qiymətdir və böyük etimaddır. Əminəm ki, siz komandanın etibarlı üzvü kimi bundan sonra da fəaliyyət göstərəcəksiniz. Hesab edirəm ki, partiya işində fəallığa daha böyük ehtiyac var. Mənim göstərişimlə Yeni Azərbaycan Partiyasının fəaliyyətinin təkmilləşdirilməsi istiqamətində əlavə addımlar atılmalıdır. Son vaxtlar siz bu sahəyə daha fəal qoşulmusunuz və bölgələrə səfərlər edirsiniz. Mənə göndərdiyiniz arayışlarda bölgələrdə mövcud vəziyyətlə bağlı məlumatlar və görüləcək işlər haqqında təkliflər verirsiniz.


11 İyun 2021, 12:21\nRusiyanın Rostov şəhəri ətrafındakı Aksay rayonunda yerləşən, azərbaycanlı biznesmen Kərim Babayevə məxsus iri ticarət mərkəzlərində işləyən sahibkarlar prezident Vladimir Putinə videomüraciət ünvanlayaraq bazarların qəfildən niyə bağlandığını soruşublar. Virtualaz.or Rusiya KİV-lərinə istinadən xəbər verir ki, ticarətçilər on ildən çoxdur işləyən, müasir ticarət mərkəzinin günün birində qanunsuz obyekt kimi bağlanmasının səbəbini anlamadıqlarını deyirlər və işsiz qaldıqlarını, böyük maddi zərərə düşdüklərini Putinin nəzərinə çatdırırlar. Xatırladaq ki, Kərim Babayev Rostov vilayətinin ən iri oliqarx-biznesmeni hesab olunurdu. Aksay rayonunda, 15 hektarlıq ərazidə ona məxsus "Almaz”, "Atlant”, "Klasssik” və "Ovoşnoy” adlı dörd iri ticarət mərkəzi fəaliyyət göstərirdi. Bu il aprel ayının ortalarında Federal Təhlükəsizlik Xidməti Aksay rayonunun başçısı Vitali Borzenkonu, Kərim Babayevin oğlunu və onun bazarlarının icraçı direktorunu həbs edib.\nİttihama əsasən 27 ildir Aksay rayonuna başçılıq etmiş Borzenko Babayev və digərləri ilə cinayət əlaqəsinə girərək dövlətə məxsus torpaq sahəsini qanunsuz yollarla satıb, habelə vergilərdən yayınma və digər bu kimi əməllərə yol verib. Lakin Kərim Babayevin özünü tutmaq mümkün olmayıb, həbs əməliyyatından az əvvəl o, Rostovu tərk edib və bəzi məlumatlara görə Azərbaycandakı "çox nüfuzlu qohumlarının” yanına qaçıb. Babayevin bazarları isə həmin həbslərin ardınca bağlanıb.\nDaha sonra bazara güc strukturlarının minlərlə əməkdaşı yeridilib və kütləvi yoxlama aparılıb, ticarət mərkəzlərində işləyənlərə bildirilib ki, obyektlər bağlanır və onlar özlərinə yeni iş yerləri axtarsınlar. Babayevin bazarlarında çoxlu sayda azərbaycanlılar da ticarətlə məşğul olurdu.\n2000-ci illərin əvvəllərindən işləyən bazarların (onlardan ən yenisi "Atlant”dır və təxminən 10 il əvvəl açılıb) qəfildən qanunsuz elan edilərək bağlanması məsələnin əslində "sərvətlərin yenidən bölüşdürülməsi” motivi daşıdığı barədə rəylərə səbəb olub. "Novaya qazeta” bildirir ki, bazarların bağlanması nəticəsində 2 minə yaxın sahibkar və daha 15 minə yaxın muzdlu işçi işsiz qalıb. Onlar regional hakimiyyətdən bazarların işini bərpa etməyi xahiş ediblər, çünki icarə haqlarını vaxtlı-vaxtında ödəyirdilər. Amma sahibkarların müraciəti nəticəsiz qalıb.\n"Bu, regionda ən iri ticarət mərkəzləri idi, məsələn, bütün kənd təsərrüfatı məhsulları "Ovoşnoy”dan paylanırdı, orada Krasnodardan, Tacikistandan, Özbəkistan və Azərbaycandan, eləcə də Türkiyədən kənd təsərrüfatı malları gəlirdi, TIR-lar Rostovdan, Voronejdən, Krasnodardan, hətta Moskvadan ora daxil olurdu. Onlar təzə meyvə-tərəvəz boşaldıb gedirdilər. Və orada iri inşaat materialları bazarı, avtomobil ehtiyat hissələri bazarı vardı. Hakimiyyət indi sahibkarlara deyir ki, başqa bazarlara gedin. Bu isə axmaqlıqdır, çünki başqa bazarlarda onlara 8 kvadratmetr yer təklif edirlər, belə yerdə nə etmək olar?”,-qəzetin Rusiyanın cənubu üzrə şərhçisi Yelena Romanova deyir.\nHələlik təkcə "Ovoşnoy”da işləyənlərə Rostovda alternativ ticarət meydançaları veriblər, qalan bazarların işçiləri isə işsiz qalır. Zərərçəkənlər Rusiya biznes-ombudsmeni Boris Titova da müraciət ediblər, heç olmasa oktyabr ayına qədər işləmək imkanı verilməsini xahiş ediblər. Amma Titov da onlara bazarları tərk etmək lazım olduğunu deyib.